Najava policijskog časa izvela Beograđane pred Skupštinu | EurActiv Serbia\nVišesatni nasilni protesti praktično su okončani tri sata posle ponoći, naon što su se u Bulevaru kralja Aleksandra sastale jake snage policije za razbijanje demonstracija.\nDirektor policije Vladimir Rebić odbacio je 8. jula tvrdnje da je policija upotrebila prekomernu silu i ponovio da su policajci reagovali tek kad su im, kako je rekao "životi bili ugroženi".\nRebić je na konferenciji za novinare ponovio da su povređena 43 policajca, zapaljeno pet vozila i uništeno mnogo opreme, kao i da su privedene 24 osobe koje će se 8. jula naći pred sudijama.\nMinistar unutrašnjih poslova Nebojša Stefanović izjavio je 8. jula da "nedopustivi napadi na policajce, koji svakodnevno brinu o bezbednosti građana Srbije i rade jedan od najtežih poslova".\nZa 8. jul u 18.00 Savez za Srbiju (SzS), najveća opoziciona grupacija, najavila je proteste u centru Beograda, a jedan od povoda je najavljeno uvođenje policijskog časa.\nEK: Restriktivne mere ne smeju da ugroze osnovna prava\nEvropska unija smatra da restriktivne mere uvedene da bi se smanjio rizik od širenja korona virusa ne smeju da ugroze osnovna prava i slobode, uključujući pravo na mirne proteste, izjavila je 8. jula portparolka Evropske komisije Ana Pisonero.\nPisonero je u pisanom odgovoru za TV N1 rekla da "zaštita života ljudi mora da bude glavni prioritet".\nPortparolka EK je istakla da "restriktivne mere moraju da se ograniče na ono što je zaista neophodno". "To se odnosi i na pravo na mirne proteste, što je osnovno pravo u demokratskim društvima", navela je ona.\nBilčik osudio nasilje na protestu\nIzvestilac Evropskog parlamenta za Srbiju Vladimir Bilčik osudio je 8. jula nasilje tokom protesta prethodne noći u Beogradu i pozvao na oprez zbog epidemiološke situacije.\n"Pratim nedavne događaje u Beogradu sa velikom zabrinutošću. Najoštrije osuđujem svako nasilje koje se sinoć dogodilo pred Skupštinom Srbije. Nasilje pred mirnim demonstrantima i brutalne taktike ne mogu biti odgovor kada ljudi koriste pravo na slobodu okupljanja", naveo je Bilčik na Tviteru i dodao da se da se mora poštovati pravo na mirno izražavanje mišljenja.\nBilčik je dodao da su "istovremeno, napadi na policijske službenike i uništavanje imovine neprihvatljivi načini izražavanja frustracije u javnosti".\nIzvestilac je rekao da je zabrinut zbog porasta broja zaraženih korona virusom u Srbiji, podsećajući da je pandemija daleko od završetka u Evropi i da svi moraju da budu oprezni u narednim nedeljama i mesecima.\nPrema njegovim rečima, borba protiv pandemije ne može se koristiti kao političko oružje.\n"Pozivam građane da se pridržavaju saveta nadležnih organa, dok je od suštinske važnosti da javnost bude blagovremeno i potpuno obaveštena o situaciji o koronavirusu širom Srbije", rekao je izvestilac Evropskog parlamenta za Srbiju i dodao da Evropljani moraju ostati ujedinjeni u borbi protiv pandemije.\nPrema njegovim rečima, Evropska unija je već pokazala nepokolebljivu posvećenost solidarnosti sa narodom Srbije od početka pandemije i spremna je da nastavi borbu protiv virusa sa svojim partnerima na Zapadnom Balkanu.


Foto: Tanjug/AP | Vučić: Ponosan sam zbog gradnje kovid bolnice, testiraćemo mnogo više\nTanjug 24.11.2020 22:44\nBEOGRAD - Predsjednik Srbije rekao je večeras, tokom obilaska radova na novoj covid bolnici u Batajnici, da je kao građanin Srbije ponosan na činjenicu da je za četiri mjeseca izgrađena tako velelepna bolnica.\n"Čekamo kao ozebao sunce da otvorimo ovaj kovid deo za 500 mesta intenzivne nege", rekao je Vučić.\nPovodom rasta broja zaraženih, zamolio je sve ljude da se ranije jave ljekarima, jer poslije 10 i 11 dana, nerijetko dođe do smrtnog ishoda.\n"Probaćemo da idemo i na 25. 000 i 30. 000 testiranih dnevno, to iscrpljuje sve naše kapacitete. To je neshvatljivo koliko je para na dnevnom nivou. Spas je samo u masovnom testiranju i u vakcini", kazao je on.\nVučić je dodao da "imamo manje mrtvih nego svi u okruženju, jer testiranjem bar ti ljudi se ponašaju disciplinovanije i trude se da ne šire infekciju i vode računa o svom zdravlju".\n"Rano otkrivanje i izolacija je suština lečenja i borbe protiv ove infekcije. Druga stvar je vakcina, pokušaćemo u narednih mesec dana da obezbedimo prve značajnije količine vakcina", rekao je Vučić i dodao da ne pita koliko košta.\nGradonačelnik Gline: Svaki novi potres pravi novu štetu\nU Crnoj Gori nema plivanja za časni krst\nZa 24 sata rođene 24 bebe u Novom Sadu\nPoslanica Bundestaga: Njemačka vodi antisrpsku politiku\nCijela Srbije bila u temperaturnom minisu


Nova mera: 100% povraćaja za vinograde - East Side portal\nNova mera: 100% povraćaja za vinograde\nOpština Negotin raspisala je Konkurs za dodelu sredstava iz Programa podrške za sprovođenje poljoprivredne i politike ruralnog razvoja opštine Negotin, koji je otvoren do 16.juna.\nUz subvencionisanje gotovo svih grana poljoprivrede, lokalna samouprava će, prema određenim kriterijumima, ovogodišnjih 28 miliona dinara, koliko je predviđeno za ove namene, rasporediti poljoprivrednim proizvođačima za sve oblasti agrara, od stočarstva, plasteničke proizvodnje, vinogradarstva, voćastva, preko organske proizvodnje do ruralnog turizma i pčelarstva. Ovim programom, lokalna samouprava sa 40 odsto povraćaja podstiče kupovinu mehanizacije i opreme, ali i ruralni turizam i adaptaciju Rajačkih, Rogljevačkih i Smedovačkih pivnica, sa 70 odsto umatičena grla stoke, plastenike, selekcionisane pčelinje matice, sa 50 odsto opremu za navodnjavanje, opremu za pčelarstvo, satne osnove...\nNovina je da ove godine poljoprivrednici, koji su prošle jeseni ili ovog proleća podigli zasade vinove loze, mogu da očekuju da im se vrati čak 100 odsto uloženih sredstava za kupljene sadnice, stubove, žicu i kolje. Maksimalni iznos podsticaja po zasađenom hektaru je 500.000 dinara, s tim što minimalna površina zasada koji se subvencioniše mora da bude bar 30 ari, a maksimalna je hektar.\n„Troškovi podizanja zasada realno su i veći od ovog iznosa, ali mi smo ograničili na 500.000 dinara kako bi omogućili da se ovom merom subvencioniše pet hektara novih vinograda“, kaže Dejan Stefanović, savetodavac za voćarstvo i vinogradarstvo Poljoprivredne savetodavne i stručne službe Negotin i član Opštinskog veća.\nU lokalnoj smatraju da će ovom merom znatno doprineti razvoju vinogradarstva koje je poslednjih godina stagnira, baš zbog činjenice da je za to potrebno mnogo sredstava.\n„Podsticaji Ministarstva za podizanje zasada vinove loze uslovljavaju poljoprivrednika da se nakon stupanja na rod vinograda za koji je dobijena subvencija, poljoprivrednik registruje za proizvodnju vina sa geografskim poreklom. To je bio kamen spoticanja za mnoge manje proizvođale, jer mnogi nisu registrovani kao preduzetnici i javljaju se samo kao proizvođači grožđa, a oni koji jesu, nisu želeli da se obavežu za proizvodnju vina sa geografskim poreklom. To je dovelo do toga da se neki odlučuju za sadnju vinograda sa kalemovima „bez papira“, odnosno bez prateće dokumentacije o poreklu i zdravstvenoj ispravnosti, iz razloga što su takvi kalemovi jeftiniji. Bilo kako bilo, što se tiče površina u vinogradima, dosta se stagniralo. Interesovanje koje su za sada pokazali poljoprivrednici je veliko, jer boljih podsticaja od 100% teško da može da bude. Videćemo kakav će biti odziv i rezultati ove mere u narednom periodu“, ističe Stefanović.\nOsim ove, lokalna samouprava, uvela je još jednu meru za vinogradare i to za sve one koji imaju minimum 30 ari vinograda, prijavljenog u Vinogradarski registar. Oni ove godine mogu da konkurišu za opremu za preradu grožđa i proizvodnju vina i da računaju na 40 odsto povraćaja uloženih sredstava.\n„To smo uveli baš zato što imamo dosta vinogradara koji nisu nisu registrovani za proizvodnju vina. Samim tim, do sada nisu mogli da konkurišu za sredstva koja su bila namenjena podsticajima za opremu u proizvodnji vina. Namera nam je da se svi manji vinogradari lakše opredele za osavremenjavanje opreme i u nekom narednom periodu dostignu nivo koji im omogućuje da se uključe u „legalne tokove“ i registruju kao proizvođači vina u APR-u. Smatram prednošću ovog konkursa činjenicu da sami poljoprivrednici na jedan način učestvuju u njegovoj izradi. Svake godine upućuje se poziv za poljoprivrednike da dostave svoje predloge i dosta novih mera je ubačeno zahvaljujući njihovim predlozima i tako su program podsticaja poljoprivredi učinili boljim“, ističe Dejan Stefanović, savetodavac za voćarstvo i vinogradarstvo Poljoprivredne savetodavne i stručne službe Negotin i član Opštinskog veća.\nopština Negotin\tkonkurs\tvinogradarstvo\tDejan Stefanović\tpodsticaji


Veto Trampa na odluke Kongresa o prodaji oružja Saudijskoj Arabiji i UAE\nIzvor: RTS, 25.Jul.2019, 08:54\nAmerički predsednik Donald Tramp stavio je veto na tri rezolucije Kongresa čiji je cilj da blokiraju njegovu administraciju da Saudijskoj Arabiji i Ujedinjenim Arapskim Emiratima proda oružje vredno milijarde dolara.\nProšlog meseca, državni sekretar Majk Pompeo naveo je pretnje Irana kao razlog da se odobri prodaja naoružanja vrednog 1,8 milijardi dolara UAE i Saudijskoj Arabiji, dvema saveznicama >> Pročitaj celu vest na sajtu RTS << SAD u Persijskom zalivu, prenosi AP.\nČlanove Kongresa razljutila je Trampova odluka da proda oružje, a da izbegne odobrenje zakonodavaca, zbog čega su se demokrate i depublikanci udružili da blokiraju Trampovu odluku.\n"Sramotni veto predsednika gazi volju dvopartijskog i dvodomnog kongresa i produžava učešće njegove administracije u užasnom konfliktu u Jemenu, koji predstavlja mrlju na savesti sveta", izjavila je predsednica Kongresa Nensi Pelosi.\nKongresmen Eliot Engel izjavio je da je Trampova odluka o vetu "šamar u lice" Kongresu i optužio Trampovu administraciju da navodne pretnje Irana koristi kao izgovor da progura prodaju oružja.\nVostok.rs: Tramp stavio veto na tri rezolucije Kongresa koje blokiraju prodaju oružja\nTramp uložio veto na odluke Kongresa o prodaju oružja


Košarac: Ubrzati procedure da VMBiH razmotri uvođenje prelevmana i carina @ StartBiH.ba\n- Nadležne institucije moraju ozbiljno pristupiti ovom pitanju i u što kraćem vremenskom roku dostaviti potreba mišljenja, da bismo već na narednoj sjednici Vijeća ministara BiH mogli razmotriti uvođenje zaštitnih mjera. Usporavanje ovog procesa u direktnoj je suprotnosti sa našim nastojanjima da zaštitimo domaće proizvođače, posebno u vremenu pandemije koja ugrožava njihov egzistencijalni izvor zarade - istakao je Košarac.\n- Uvođenjem prelevmana i carinskih stopa na uvoz izlazimo u susret našim poljoprivrednim proizvođačima i omogućavamo im nastavak i razvoj proizvodnje. Zbog toga ću glasati za ovu mjeru i očekujem da kolege iz Vijeća ministara BiH postupe na isti način - poručio je Košarac.\n- Naš cilj je da adekvatnim politikama potičemo razvoj domaćih poljoprivrednih kapaciteta. Uvođenje prelevmana i carinskih stopa dio je seta mjera za zaštitu i unapređenje poljoprivredne proizvodnje u Republici Srpskoj i Federaciji BiH. Istovremeno, aktivno radimo na otvaranju novih tržišta za plasman domaćih proizvoda, u namjeri da tržišne viškove svedemo na minimum - zaključio je Košarac, saopćeno je iz Ministarstva vanjske trgovine i ekonomskih odnosa BiH.


СПОРТ КЛУБ: НА ЈНА НЕМА ТАЈНИ, ДА ПОКАЖЕМО ШТА УМЕМО – Фудбалски клуб Вождовац – Football Club Voždovac\nSPORT KLUB: NA JNA NEMA TAJNI, DA POKAŽEMO ŠTA UMEMO\nSa Ilijom Stolicom razgovarali smo poslednji put tokom zimske pauze u prvenstvu u Superligi, a od tada je Voždovac na onom putu koji njegov šef struke želi.\nDobro obavljen prelazni rok i pripreme, rezultati koji su u skladu sa ambicijama kluba i lep fudbal – to je ukratko ono što se u „gnezdu Zmajeva“ dešavalo od našeg poslednjeg razgovora sa Ilijom Stolicom.\nKao poslednje pojačanje u Voždovac je došao Nemanja Nikolić, igrač koji kvalitetom i iskustvom može mnogo toga da donese ekipi Voždovca i koga, kao igrača Stolica poznaje odavno.\nTrenersku karijeru Stolica je počeo upravo u Partizanu koji je Voždovcu naredni rival u Superligi. Iako nema mnogo nepoznanica ni na strani Partizana ni na strani Voždovca, možda trener Zmajeva ima neku „malu tajnu“ pred ovaj meč.\nU Voždovcu su nam se pohvalili dobrom atmosferom u ekipi pred gostovanje Partizanu, ali su, kažu, svesni i serije u kojoj je pred ovaj duel Partizan.\nUtakmica između Partizana i Voždovca u okviru 27. kola Superlige Srbije biće odigrana na stadionu crnobelih u subotu od 17 časova.


Opada podrška građana Srbije članstvu u EU - Zaječarska hronika\nPrvi put u poslednjih dvadeset godina broj građana koji se protive pridruživanju Srbije Evropskoj uniji veći je od onih koji to podržavaju, pokazuje istraživanje Ipsosa. Dok u Briselu takve rezultate čitaju kao nedovoljan rad zvaničnika na promociji evropskih vrednosti, u Beogradu ocenjuju da je takva statistika posledica velikih pritisaka EU na Srbiju, posebno kada je reč o ukrajinskoj krizi.\nKada je Srbija pre deceniju zvanično postala kandidat za članstvo u Evropskoj uniji, optimizam je vladao sa obe strane stola. Vrata u Briselu, predviđalo se, trebalo je da se ubrzo otvore. Ipak, umesto mesta za stolom deseti rođendan statusa kandidata Srbije obeležava drastičan pad podrške pridruživanju Uniji.\nNajveću podršku pridruživanju građani Srbije pokazali su nekoliko meseci nakon održavanja Pesme Evrovizije u Beogradu i u godini kada je Evropska unija ukinula vize za srpske državljane – čak 74 odsto ispitanika 2009. godine bilo je za ulazak Srbije u Uniju.\nTagovi: eu integracijeistraživanje eu\nPrethodno Gimnazijalci u poseti školi u Španiji\nSledeće U Crnajki održani 22. Uskršnji dani folklora


VREDNA DONACIJA JAPANSKOG DRŽAVLJANINA VAKAI KIJURUA SREDNJOJ ŠKOLI – Va1.info\nNaslovna/Vesti/VREDNA DONACIJA JAPANSKOG DRŽAVLJANINA VAKAI KIJURUA SREDNJOJ ŠKOLI\nVREDNA DONACIJA JAPANSKOG DRŽAVLJANINA VAKAI KIJURUA SREDNJOJ ŠKOLI\nStigla peć za pripremanje hrane.Primopredaji prisustvovao državni sekretar Ministarstva rada Srbislav Cvejić\nSrednja škola Mionica je juče dobila donaciju u vidu peći za pečenje svih vrsta peciva i za pripremu gotovih jela. Sredstva za kupovinu mašine u iznosu od 3.800 evra donirao je japanski državljanin Vakai Kijuru sa namerom da pomogne mioničkom kraju koji su 2014. godine pogodile razorne poplave.\nCeremoniji primopredaje individualne donacije japanskog državljanina u Srednjoj školi “Mionica“ prisustvovali su državni sekretar u Ministarstvu za rad, zapošljavanje, boračka i socijalna pitanja Srbislav Cvejić, predsednik opštine Mionica Boban Janković sa saradnicima, kao i učenici, nastavno osoblje i rukovodstvo mioničke srednjoškolske ustanove. Državni sekretar je izrazio žaljenje što Vakai Kijuru nije bio u mogućnosti da prisustvuje svečanosti i zahvalio mu na nesebičnoj brizi i humanosti koju je pokazao prema građanima Srbije, ističući da je njegov čin pokazao da srpsko-japanske odnose odlikuje dugogodišnje prijateljstvo, solidarnost i saradnja. Cvejić je pozvao i i druge strane državljane, ali i građane naše zemlje, kao i društveno odgovorne kompanije da slede Kijuruov primer.\nŽelim pre svega da se zahvalim našem donatoru u svoje lično ime i\nu ime naših srednjoškolaca i svih građana opštine Mionica. Ova donacija gospodina Kijurua je višestruko korisna kako za našu opštinu, njeno stanovništo, tako i za Srednju školu Mionica kojoj će ovo biti osnovno sredstvo za rad. Srednja škola “Mionica“ obrazuje pre svega profile ugostiteljskog smera, tako da će naši srednjoškolci moći da iskoriste ovu donaciju za sticanje novih praktičnih znanja-istakao je predsednik opštine Mionica Boban Janković.\nSrednju školu “Mionica“ trenutno pohađa 145 učenika trogodišnjih obrazovnih profila kuvar, konobar i poslastičar i četvorogodišnjih obrazovnih profila turistički tehničar, ekonomski tehničar i finansijski tehničar, a škola je verifikovana i za smer trgovac. Za ovu školsku godinu mioničkoj srednjoškolskoj ustanovi je od Ministarstva prosvete odobreno da upiše dva odeljenja, kombinovano odeljenje kuvar/konobar u trogodišnjem trajanju i odeljenje turističkih tehničara u četvorogodišnjem trajanju. Na raspolaganju je bilo 60 mesta i za razliku od prethodnih godina sva su popunjena još u prvom upisnom krugu.\n"Izađi mi na teglu" U sredu, 20. septembra 2017. godine na platou ispred Centra za kulturu Valjevo


Srbija nudi Kinezima luku i bescarinsku zonu | Hronika\nPočetna strana > Hronika > Srbija nudi Kinezima luku i bescarinsku zonu\nSrbija nudi Kinezima luku i bescarinsku zonu\nIzražavajući veliko zadovoljstvo što već treći put dolazi u Kinu, prijateljsku zemlju, predsednik Srbije Boris Tadić je, u svom govoru na Trgovinsko-investicionom forumu, istakao da će dobri bilateralni odnosi dve zemlje biti potvrđeni potpisivanjem Sporazuma o strateškoj saradnji: „Ovo su istorijski trenuci za Srbiju, sada kada Kina postaje ključni strateški partner moje zemlje na azijskom kontinentu”.\n– Osim političkih odnosa koji su na najvišem nivou, Srbija želi da ekonomske odnose sa prijateljskom Kinom umnogome poboljša i veoma smo zainteresovani za intenziviranje i unapređenje privrednih veza – rekao je Tadić ukazavši da je jučerašnji susret „dokaz da je to i zajedničko opredeljenje”.\nPredsednik Srbije je primetio da je kineska vlada postigla izvanredne rezultate programom mera za saniranje svetske finansijske krize i uspela da održi najavljen rast bruto nacionalnog dohotka od osam odsto i time dala značajan doprinos stabilizaciji svetske privrede.\n– Vlada Srbije je među prvim u jugoistočnoj Evropi preduzela ozbiljne i veoma obimne mere za ublažavanje efekata svetske ekonomske krize – naglasio je Tadić i dodao:\n– Što se tiče stranih investicija one su sigurne i Srbija je, želim da potvrdim, politički stabilna zemlja što je veoma važno za strana ulaganja. Sve strane kompanije koje su investirale u Srbiju i dalje dobro rade i zadovoljne su postignutim rezultatima. Neke od vaših kompanija, kao što su „Huawei” i „ZTE”, već su prisutne i takođe uspešno posluju u Srbiji. To je dobar pokazatelj i mi želimo da i druga preduzeća koja su danas ovde dođu i investiraju u Srbiju.\nNapominjući da se Srbija trajno opredelila za ulazak u porodicu modernih evropskih zemalja, za ubrzanje procesa evropskih integracija, kao i za sprovođenje reformi neophodnih da se pravni poredak i privredni sistem Srbije približe standardima EU, Tadić je ocenio da centralni geopolitički položaj naše zemlje na Balkanu čini Srbiju mestom saradnje svih zemalja našeg regiona; „Srbija je jedina zemlja u Evropi koja ima ugovor sa EU, ali i sa Ruskom Federacijom, Turskom, Belorusijom, kao i sa regionom CEFTA. Ti ugovori o slobodnoj trgovini odnose se, dakle, na tržište koje ima preko 800 miliona ljudi”.\nUkazujući da Srbija ima i privilegiju da se nalazi na panevropskom transportnom Koridoru 10 i na najvećem evropskom rečnom Koridoru sedam, koji spaja Severno i Crno more što otvara brojne privredne i transportne potencijale, Tadić je kao nov vid saradnje između privreda dve zemlje predložio izgradnju nove moderne luke na Dunavu i bescarinske zone za proizvodne aktivnosti kineskih kompanija.\n– Kontinuirane investicije, uključujući i investicije u velike infrastrukturne projekte, pre svega u domenu transporta, predstavljaju jedan od ključnih ciljeva ekonomskog programa Vlade Republike Srbije – naglasio je Tadić.\n– Upravo zato me posebno raduje što naše dve vlade u Pekingu potpisuju Sporazum o ekonomskoj i tehničkoj saradnji u oblasti infrastrukture čime će se umnogome unaprediti naša saradnja u ovom domenu – dodao je Tadić.\nPredsednik Srbije je istakao da će naša zemlja u narednom periodu biti veliko gradilište, a da je naša vlada spremna da kineskim građevinskim kompanijama omogući infrastrukturne poslove u Srbiji u iznosu od milijardu evra: „Samo u Beogradu i okolini planiramo da gradimo pet mostova preko Dunava i Save. Jedan od tih mostova, most Zemun–Borča biće realizovan pomoću kredita kineske Eksim banke i uz angažovanje kompanija iz Kine”.\nU ovoj godini, prema rečima Borisa Tadića, otpočeli smo obimne infrastrukturne radove. Planiramo završetak autoputa ka Bugarskoj, Makedoniji i Mađarskoj, kao i početak radova na autoputu ka centralnoj Srbiji:\n– Osim transportne infrastrukture pokrenuli smo i značajne projekte u oblasti građevinarstva, telekomunikacija i posebno energetike, s obzirom na to da je jedan od prioriteta Vlade Republike Srbije izgradnja energetskih objekata: prvenstveno izgradnja dve termoelektrane na lignit i jedne gasne elektrane, iskorišćavanje preostalog hidropotencijala dveju reka – Dunava i Drine, kao i početak aktivnosti na izgradnji gasovoda „Južni tok”.\nOcenjujući da će strateško partnerstvo Pekinga i Beograda omogućiti dalje unapređenje saradnje dveju zemalja na svim poljima, Tadić je još jednom naglasio da je strateško opredeljenje Srbije članstvo u Evropskoj uniji i da smo „zahvalni zbog podrške naših kineskih prijatelja na tom putu, a u budućnosti Kina će u nama imati velikog prijatelja u Evropskoj uniji”.


O Nama: Naučno istraživačka delatnost\nOd samog osnivanja Saveza lovačkih društava za Vojvodinu (10. decembra 1922. godine) osećala se potreba da se uvede red u ponašanje lovaca i želja da se divljač sačuva od nekontrolisanog lova i krivolova. Tokom narednih godina Savez se bavio prvenstveno organizacionim pitanjima, omasovljenjem članstva i donošenjem propisa u cilju unapređenja lovstva.\nU prvim posleratnim godinama LS Vojvodine ponovo se organizaciono i stručno konsoliduje, s obzirom da je u ratno vreme njegov rad bio potpuno zamro.\nPosle Drugog svetskog rata i oslobođenja ostali su i dalje na snazi Zakon o lovu iz 1931. godine, prilagođen duhu vremena, odlukom Glavnog narodnog odbora Vojvodine. Interesantno je da je ovim zakonom Banovinskim većima data ingerencija da svojim odlukama uređuju neka pitanja koja nisu načelne prirode. Između ostalog njime je zakonjeno osnivanje Banovinskog lovačkog fonda iz kojeg se, između ostalog, mogu trošiti i za znanstvena istraživanja, lovačku literaturu i dr.\nNa Skupštini Saveza lovačkih društava Vojvodine 1955. godine donet je Pravilnik o fondu za unapređenje lovstva kojim se propisuje korišćenje sredstava po raznim osnovama među kojima se nalaze i stavke o očuvanju zdravstvenog stanja divljači, izdavanju lovačke literature i organizovanju naučnih radova na eksperimentalnim i drugim lovištima.\nZakonom o lovstvu Srbije (1993 godine) i Statutom Lovačkog saveza Srbije Lovački savez Vojvodine konačno dobija značajno mesto u jedinstvenoj lovačkoj organizaciji Srbije. Sve do 1952. godine nije bilo organizovanog naučnoistra- živačkog rada u Vojvodini, što se ne može reći i za stručni, koji je bio zastupljen prilozima stručnjaka u postojećoj lovačkoj štampi. Prva organizovana naučna istraživanja u Vojvodini, posle oslobođenja, datiraju osnivanjem «Radne grupe za istraživanjalovstvu» , na Veterinarskom fakultetu u Beogradu 1952. godine. Radnu grupu su sačinjavali profesori ogdan Jakšić, Vladislav Nevenić i Vojislav Jovanović sa Veterinarskog fakulteta u Beogradu, profesor Stane Valentinčić sa Biotehničkog fakulteta u Ljubljani i ing. B. Šepa. Osnivanje Grupe za naučna traživanja u lovstvu smatra se početkom organizovanog naučnog rada u lovstvu u Vojvodini.\nOvoj istraživačkoj ekipi tadašnji Savez lovačkih društava Vojvodine za eksperimentalnu teritoriju dodelio je lovište Biserno ostrvo i znatnu materijalnu pomoć.\nPredmet interesovanja Grupe bila je zečija divljač, koja je živa izvožena u inostranstvo i donosila znatna devizna sredstva. Uprkos kratkom vremenu njenog rada (do 1955. godine), došlo se do značajnih rezultata prikazanih u 26 naučnih radova i monografije o zecu, autora profesora Bogdana Jakšića.\nRadna grupa je prerasla u «Institut za naučna istraživanja u lovstvu» FNRJ, koji je posle 4 godine prestao da postoji zbog nedostatka materijalnih sredstava, kadrovskih i organizacionih problema.\nDa bi se održao kontinuitet u naučnom radu, posle pres-tanka rada Radne grupe i Instituta, LS Vojvodine osniva «Stanicu za uzgoj i zdravstvenu kontrolu divljači». Stanicom rukovodi Jovan Beljanski, redsednik LS APV, a stručni saradnici su bili ing. A. Petrik, dr Vojislav Jovanović, dr Ladislav Šrajber, ing Vukoman Šelmić i veterinar D. Jovanović.\nStanica za uzgoj i zdravstvenu kontrolu, posle nekolikogodina rada, transformiše se u “Laboratoriju za lovstvo” na Poljoprivrednom fakultetu u Novom Sadu. Ova Laboratorija bila je jedina naučno-istraživačka ustanova na teritoriji Srbije koja se bavila istraživanjima prvenstveno niske divljači. Osnivač Laboratorije bio je profesor Vojislav Jovanović, a u njoj su kao saradnici učestvovali B. Tarasenko, M.Vapa, N.Šijački, Z. Stojanović i N. Pejić. Odlaskom profesora Jovanovića u penziju rad ove Laboratorije prelazi u Veterinarski institut Novi Sad, gde zajedno sa profesorom Jovanovićem u istraživanjima učestvuju i stručnjaci Instituta Dušan Orlić, Mladen Gagrčin i Radovan Pavlović.\nPored stručnjaka sa Šumarskog fakulteta Beograd, Poljoprivrednog fakulteta Novi Sad i Veterinarskog instituta Novi Sad u istraživanjima iz oblasti lovstva učestvovali su i stručnjaci stručne službe Lovačkog saveza Vojvodine Vukoman Šelmić, Aristid orda, Miloš Beuković, Dara Aleksić, Milan Novkov, Zoran Ristić, Mića Milosavljević i Milenko Zeremski. Nešto kasnije ostvarena je saradnja sa istraživačima sa Prirodno-matematičkog fakulteta u Novom Sadu (Ljiljana Vapa, Dragana Obreht i Mihajla Žan), kao i sa Zavodom za zaštitu prirode i njihovim saradnikom Borisom Garovnikovim, Pasterovim zavodom i Lovotursom.\nU okviru projekata iz lovstva danas radi znatan broj istraživača koji, iako nisu institucionalno objedinjeni, pretstavljaju veoma kompetentan istraživački tim, sa multi-disci- plinarnim istraživačkim profilom (šumari, veterinari, stočari, biolozi, lekari) koji ima istaknuto mesto u istraživanjima ove vrste u Srbiji i šire. Ova multiinstitucionalna i multidisciplinarna sarad- nja umnogome je doprinela kvalitetu obavljenih istraživanja što se procenjuje prihvatanjem radova na domaćim i stranim stručnim skupovima i publikovanjem radova u stranim naučnim časopisima visokog rejtinga.\nIstraživački tim Saveza u proteklom periodu učestvovao je na mnogobrojnim domaćim i stranim (Nemačka, Grčka, češka, Portugalija, Švedska, Mađarska) stručnim i naučnim skupovima gde su saopšteni rezultati ovih istraživanja samostalno ili u saradnji sa stranim istraživačima. Među njima treba istaći simpozijum sa temom «Zec i jarebica u savremenim agro- ekosistemima», povodom jubileja 75. godišnjice postojanja Saveza, na kojem je saopšteno 44 referata, uz učešće istraživača iz Italije, čehoslovačke i Bugarske, kao i tradicionalne simpozijume sa međunarodnim učešćem, u Herceg-Novom, koje organizuje Poljoprivredni fakultet u Novom Sadu.\nNosioci tema i istraživači na njima svake godine redovno podnose izveštaje o naučno-istraživačkom i stručnom radu koje verifikuje Skupština. Povremeno se štampaju i posebne publikacije, sa radovima objavljenim kod nas i u inostranstvu, za nekoliko predhodnih godina.\nTreba istaći da su iz pomenutih istraživačkih projekata odbranjeni jedna doktorska disertacija, tri magistarska rada I mnogobrojni diplomski radovi studenata.\nPored saradnje sa domaćim institucijama LS Vojvodine je ostvario naučnu saradnju i sa stranim zemljama: Italijom (Nacionalni institut za divlju faunu, Bolonja), Austrijom (Institut\nza ekologiju divljači, Beč), Grčkom, (Univerzitet Tesalije, Institut za tehnologiju i upravljanje poljoprivrednim ekosistemima, Larisa… )\nProgram istraživačkog i stručnog rada donosi se za duži vremenski period, ali takođe i za svaku godinu posebno. Predlaže ga stručna služba zajedno sa Komisijom za gajenje, zaštitu I naučno-istraživački rad, a usvaja ga Upravni odbor i Skupština LS Vojvodine. U tom cilju donet je Dugoročni program razvoja lovstva Lovačkog saveza Vojvodine (za 10 godina) u kojem su najvažnije vrste lovne divljači značajne za lovstvo Vojvodine. U ovom spisku nalaze se teme, kako fundamentalnog značaja tako i direktno primenjive u lovačkoj praksi,.koje obuhvataju aktuelne probleme u vezi sa biologijom, ishranom, ekologijom, zaštitom, genetikom, racionalnim gazdovanjem, poboljšanjem stanišnih uslova i dr.\nTreba naglasiti da je naučno-istraživački rad danas na takvom nivou da više nisu moguća improvizovana istraživanja bez stalnih izvora finansiranja, naročito za višegodišnja I fundamentalna istraživanja, koja su često neizvesnog ishoda. Dosadašnji način finansiranja ovoga rada menjao se u zavisnosti od statusnih promena u načinu organizovanja naučnog i stručnog rada. Od početaka koji su obećavali da će biti adek- vatno rešen osnivanjem Grupe, do kasnijeg potpuno vo- lonterskog načina istraživanja korišćenjem besplatne opreme i kadrova sa fakulteta i instituta na kojima su istraživači bili stalno zaposleni. U periodu procvata lovnog turizma deo prihoda od lovačkih udruženja i turističkih agencija odvajao se i samo- upravnim sporazumom koristio u finansiranje nauke. Momentalno se kroz finansijski plan Saveza predviđaju sredstva za ovu namenu. Možda je došlo vreme za ponovno osnivanje Fonda za naučna istraživanja Lovačkog saveza Vojvodine sa Pravilnikom koji bi decidirano određivao uslove sticanja, svrhu i način korišćenja sredstava.\nDanas u prirodi dolazi do globalnih promena na koje mi ne možemo uvek uticati, ali im se moramo prilagođavati jer je to uslov opstanka živog sveta. Na primer, nema izgleda da se u poljoprivredi u dogledno vreme smanji upotreba hemijskih sredstava, jer bez njih danas nema visokih prinosa, a ona su jedan od bitnih faktora smanjenja brojnosti pernate ali i ostale divljači. Zato je neophodno strogo pridržavanje uputstava za njihovu primenu, kako u pogledu doziranja, načina primene tako i u bezbednom uklanjanju ambalaže nakon aplikacije.\nStoga nauka mora da iznađe alternativna rešenja za novonastalu situaciju. Struka i nauka su do sada rešile mnoge probleme, počev od veštačkog uzgoja fazana i druge divljači, ali one ne mogu da reše pitanje neracionalnog gazdovanja, uništavanja šuma i remiza, nepropisnu primenu hemijskih sredstava, krivolov i dr., što se rešava striktnom primenom zakonskih propisa.


Rusija skandalizovana nasiljem američke policije protiv novinara – NovostiDana.rs\nRusija je „skandalizovana“ nasiljem američke policije protiv novinara, posebno protiv saradnice ruske agencije Sputnjik, napadnute dok je izveštavala sa nereda koji potresaju SAD, saopštilo je rusko Ministasrtvo spoljnih poslova.\n„Skandalizovani smo stalnim nasiljem koje američki policajci primenjuju protiv medjunarodnih novinara koji pokrivaju demonstracije“, navelo je Ministarstvo u saopštenju.\nMoskva se posebno osvrnula na slučaj Nikole Rasel, saradnice ruske novinske agencije Spuntnjik koja je juče pogodjena gumenim metkom koji je ispalila policija i koju je jedan policajac „bacio na zemlju i bukvalno izgazio“, iako je pokazala novinarsku legitimaciju.\nKako se navodi ta „skandalozna i ilegalna svirepost“ se odvijala blizu Bele kuće u Vašingtonu.\n„Konstatujemo sa zabrinutšću da se situacija sa pravima medija u SAD pogoršava iz dana u dan“, navodi se u saopštenju i pozivaju američki zvaničnici da preduzmu mere da prekinu „samovoljno“ policijsko ophodjenje prema novinarima.


File uručio upitnik Cvetkoviću\nEvropski komesara za proširenje Štefan File uručio je danas u Beogradu premijeru Srbije upitnik Evropske komisije sa 2.483 pitanja. Tokom dvodnevnog boravka File se sastao i sa predsednikom Srbije Borisom Tadićem, ministarkom pravde Snežanom Malović, kao i sa predsednicom parlamenta Slavicom Djukić Dejanović i šefovima poslaničkih grupa.\n2.483 pitanja razvrstanih u šest aneksa i 33 poglavlja, bezbroj stranica sa pitanjima, za sada samo na engleskom, to je ukratko upitnik Evropske komisije, koji je danas, uz veru da će Srbija sprovesti neophodne reforme, evropski komesar za proširenje Štefan File predao premijeru Srbije Mirku Cvetkoviću.\nUz podsećanje da prioritet ostaje puna saradnja sa Haškim tribunalom i hapšenje Ratka Mladića i Gorana Hadžića, File je ocenio da je Srbija postigla napredak na polju regionalne saradnje kao i u borbi protiv korupcije i organizovanog kriminala, ali EU, po rečima Filea, želi da vidi napredak na svim poljima jer je to u interesu gradjana Srbije.\n"Članice EU izrazile su veliko intersovanje za zahtev Srbije da udje u Uniju, a 11 članica je već ratifikovalo sporazum o stabilizaciji i pridruživanju. Na osnovu današnjih razgovora sa vladom Srbije, duboko sam uveren da će Srbija prigrabiti šansu i intenzivirati reforme vezane za Evropsku uniju", istakao je File.\nNa današnjem sastanku bilo je reči i o Kosovu i Metohiji, ali su i File i srpski premijer potvrdili da je u upitniku Kosovo tretirano na statusno neutralan način, u skladu sa Rezolucijom 1244 Saveta bezbednosti UN.\nA kako je najavio premijer Srbije Mirko Cvetković, vlada Srbije će za deset do petnaest dana usvojiti akcioni plan, odnosno strategiju odgovora na postavljena pitanja. "Rad na odgovorima počinjemo danas, na sastanku Saveta za evropske integracije kojem će prisustvovati i Štefan File", rekao je Cvetković.\n"Naš plan jeste, i ja sam u tom kontekstu dao odredjene instrukcije, da se odgovori na upitnik pripreme do kraja januara 2011, iza toga išle bi konsultacije sa predstavnicima Evropske komisije, dodatna pitanja i odgovori, a sve sa ciljem da u drugoj polovini ili do kraja kalendarske 2011. dobijemo status kandidata", izjavio je Cvetković\nPotpredsednik vlade Božidar Djelić je poručio da veruje da će, sa perspektivom da Srbija dobije status kandidata za članstvo u EU, u javnosti i državnoj upravi postojati ista mobilizacija koja je postojala za dobijanje "belog Šengena."


Minhen: Britanski ministar odbrane izneo tiradu o grehovima Rusije - 15.02.2019, Sputnik Srbija\nBritanski ministar odbrane Gavin Vilijamson posvetio je Rusiji čitavo poglavlje svog nastupa na Minhenskoj konferenciji o bezbednosti, ponovo ukazujući na razne... 15.02.2019, Sputnik Srbija\nevropa, rusija, vesti, svet, krim, ukrajina, velika britanija, gavin vilijamson, minhenska konferencija o bezbednosti\n19:54 15.02.2019 (Osveženo: 21:02 15.02.2019)\n© AP Photo / Petros KaradjiasMinistar odbrane Velike Britanije Gavin Vilijamson\n„Prošlo je 30 godina od pada Berlinskog zida i pet godina od nezakonite aneksije Krima, a Rusija je i dalje pretnja za našu bezbednost. Nezakonita dejstva Rusije ne slabe ni u Donbasu — na moru gde se dogodila otmica ukrajinskih brodova i zatvaranje mornara“, izjavio je britanski ministar.\n„Videli smo nepromišljenost Rusije i zanemarivanje života ljudi na ulicama Britanije“, dodao je Vilijamson podsećajući na slučaj trovanja bivšeg dvostrukog špijuna Sergeja Skripalja i njegove kćerke Julije prošlog marta u Solsberiju, za koje London optužuje Moskvu.\nVilijamson je naveo da Rusija narušava svoj ugled nepoštovanjem međunarodnih granica i suvereniteta drugih zemalja.\n11 Februar 2019, 16:48\n„Rusija je u međuvremenu, bez obzira na to što negira tu činjenicu, javno narušila Sporazum o raketama srednjeg i kratkog dometa“, rekao je britanski ministar i dodao da Rusija pokušava da uvuče Zapad u novu trku u naoružanju.\nAmerički predsednik Donald Tramp je ranije saopštio da Vašington 2. februara započinje proceduru istupanja SAD iz Sporazuma o raketama srednjeg i kratkog dometa. Predsednik Rusije Vladimir Putin saopštio je 2. februara da će Rusija odgovoriti istom merom i da obustavlja svoje učešće u tom sporazumu.\n„Kremlj, takođe, prenosi borbu u ’sivu zonu‘. Delujući bez pravila, uz pomoć špijunaže, vojnih, političkih, ekonomskih, pa čak i zločinačkih instrumenata, kako bi stekla prednost nad konkurentima. Subverzivna delatnost ruskih vlasti na izborima u zapadnim zemljama, preko dezinformacija i onlajn-trolinga, i stalni sajber-napadi postali su nova norma“, rekao je Vilijamson.\nOn je naglasio da Velika Britanija, kao demokratska i tolerantna zemlja, ne može da bude zastrašena.\n„Upravo zbog toga naša vojska nastavlja da brani svoje legitimno pravo pristupa i delovanja širom sveta, razmeštajući vojsku na odmeren i odlučan način. I mi nastavljamo zajedno da radimo na tome da delujemo otvoreno i uvek dajemo jasan odgovor — dejstva vuku posledice“, rekao je britanski ministar.\nVilijamson je naglasio da Velika Britanija ne želi takve odnose s Rusijom.\n„Ostajemo otvoreni za drugu vrstu odnosa i za druge varijante dijaloga. Od životne je važnosti da uvek radimo na tome da izbegnemo eskalaciju i da sprečimo rizike od pogrešnih proračuna. Pozivamo Rusiju da počne da radi u okvirima međunarodnog poretka zasnovanog na pravilima, da skrene sa staze kojom ide i da nađe novi, drugačiji put“, rekao je Vilijamson.


O brisanju bloga "Vicevi o nama" | B92 Blog\nOvaj blog je obrisan iako je autor bloga naglasio da su i njemu vicevi koje je kopirao odvratni (napisani na engleskom jeziku), a izrazio je uverenje da "treba da ih znamo, kao i da se zapitamo zašto su baš takvi".\nNe sumnjajući u najbolju nameru autora, bez prevodjenja na srpski, za koje bi bilo potrebno perfektno poznavanje ne samo književnog engleskog jezika nego i slenga, učesnici ne bi mogli ravnopravno da diskutuju i dodju do odgovora na pitanje "zašto su (ti vicevi) baš takvi". Moderacija ne bi mogla da obavlja svoj posao, jer bi komentatori mogli da se nadovezuju, razradjuju, "obogaćuju" i prevode sadržaj viceva iz bloga, a sve to zajedno u suprotnosti je sa disclaimerom.\n* Komentari koji sadrže uvrede, pretnje, psovke, pornografiju, vulgarne izraze, klevete, pozive na nasilje, nazivanje pripadnika drugih nacionalnosti pogrdnim imenima, neće biti tolerisani. Ovo uključuje, ali se na to ne ograničava, i sve oblike nacionalne, rasne, verske, seksualne i bilo kakve druge mržnje.\nOvaj blog neće biti otvoren za komentarisanje.


ŠUMAHERU U ČAST Ferari priprema iznenađenje za 50. rođendan legende Formule 1\nJedan od najboljih vozača Formule 1 u istoriji, Mihael Šumaher, koji se od nesreće na skijanju oporavlja daleko od očiju javnosti, 3. januara puni 50 godina. Ferari planira da u njegovu čast napravi specijalnu izložbu na taj dan.\nNa izložbi će se naći svi važni događaji i trenuci koji su obeležili Šumaherovu karijeru, u kojoj je sedam puta bio svetski prvak. U periodu od 2000. do 2004. godine vezao je pet titula za Ferari, a šampionski niz počeo je 1994. u bolidu Benetona. Sa istim timom je i naredne godine (1995) osvojio najbrži cirkus.\nMnogi programi kojima je doprineo kada je u pitanju auto industrija biće predmet izložbe, kao i njegov pečat samom Ferariju.\nPodsetimo, Šumaher je doživeo tešku nesreću 29. decembra 2013. godine, kada je pao na skijanju i zadobio povrede glave. Pre nekoliko dana "Dejli mejl" je obelodanio da "Šumi" više nije vezan za postelju, niti je non-stop prikačen na aparat za održavanje života.


RTV Puls | NOVA AKCIJA HO SRPSKA SOLIDARNOST HRANOM\nNOVA AKCIJA HO SRPSKA SOLIDARNOST HRANOM\nŠILOVO, 4.februar - Humanitarna organizacija „Srpska solidarnost hranom“ obradovala je ove godine ukupno oko 2200 mališana širom Kosova i Metohije i Republike Srpske. Prošle godine su obezbedili dve stomatološke stolice za škole u Kosovskom Pomoravlju, stipendiraju dvojicu bogoslova, trenutno dele zimsku obuću i najavljuju nove aktivnosti.\nVolonteri Humanitarne organizacije „Srpska solidarnost hranom“ petu godinu zaredom delili su božićne i novogodišnje paketiće deci na Kosovu I Metohiji, a poslednje su darovali na Svetog Savu.\n„Cilj akcije je što više nasmejanih dečjih lica a njihovim roditeljima podstrek da ostanu na svom vekovnom ognjištu“, izjavio je gostujući u Jutarnjem programu Rtv Puls Branko Antić.\n„Tokom vikenda krenuli smo u novu akciju, koju ćemo nastaviti ako bude ljudi dobre volje u centralnoj Srbiji i dijaspori koji hoće da im pomognu. Reč je podeli zimske obuće za najmlađe u Kosovskom Pomoravlju i Metohiji“, kaže Antić.\nSarađuju sa drugim humanitarnim organizacijama i prikupljaju novčane donacije radi sprovođenja humanitarnih, socijalnih programa i pomoći najugroženijim kategorijama stanovništva.\n„ Prošle godine obezbedili smo stomatološke stolice za OŠ „Desanka Maksimović“ u Kosovskoj Kamenici i OŠ „Trajko Perić“ u Velikom Ropotovu. Ima indicija da i ove godine obezbedimo bar još dve ovakve stolice. Pored toga, drugu godinu za redom stipendiramo dvojicu bogoslova u prizrenskoj bogosloviji. U skorijem periodu imamo u planu da u kosovskom Pomoravlju saniramo kuću za petočlanu porodicu a jednu da izgradimo od temelja“, najavio je Antić.\nPripremila: Radica Micanović


"Babuške" sa Trampovim likom hit u Rusiji!\n„Babuške“ sa Trampovim likom hit u Rusiji!\nVlasnici prodavnice suvenira u centru Moskve kažu da su tradicionalne ruske lutke „babuške“ sa likom Donalda Trampa sve popularnije.\nS druge strane, „babuške“ s likom njegove demokratske rivalke Hilari Klinton nisu se mogle naći u prodaji dan uoči predsedničkih izbora u SAD, navodi Rojters.\nJedan od zaposlenih u radnji, koja prodaje „babuške“ s portretom Trampa, kaže da ih u poslednje vreme uglavnom kupuju kolekcionari i stranci.\nTrampa je sa „matrojškom“, što je drugi naziv za „babušku“, uporedio jedan turista iz Indije.\nU prodavnicama suvernira u Moskvi, mogu se pronaći „babuške“ na kojima su naslikani ruski predsednik Vladimir Putin, nemačka kancelarka Angela Merkel i neki drugi lideri iz prošlosti.


Čak 49 odsto zaposlenih izjasnilo se za nedelju od 30 sati, a 23 odsto za radnu nedelju od 35 sati.\nOko jedne petine, to jest 18 odsto se izjasnilo za aktuelnu radnu nedelju od 40 sati.\nZa radnu nedelju od 20 sati izjasnilo se svega tek svaki deseti ispitanik portala "karriere.at".\nKod poslodavaca se čak 60 odsto izjasnilo za smanjenu radnu nedelju od 30 sati.\nZa aktuelnu nedelju od 40 sati izjasnilo se svega 12 odsto, dok bi minimalno smanjenje na 35 sati podržao tek svaki peti poslodavac.\n"Korona kriza je mnoge poslodavce učinila fleksibilnijim", konstatovao je Tomas Olbrih iz "karriere.at"\nOn je ukazao da to što zaposleni žele kraću radnu nedelju ne znači da ne žele da rade, već naprotiv da, pored glavnog posla, mogu da se bave još nekim samostalnim projektima.\n"Taj model je moderan, koji omogućava veću fleksibilnost i to za preduzetnike i zaposlene", objasnila je ona.


SzS: Saglasni sa Kostićem (SANU) o nužnosti dijaloga u Srbiji - Blok vesti\nNaslovna Iz minuta u minut SzS: Saglasni sa Kostićem (SANU) o nužnosti dijaloga u Srbiji\nSzS: Saglasni sa Kostićem (SANU) o nužnosti dijaloga u Srbiji\nSzS je naveo da je saglasan sa konstatacijom Kostića o tome da "nema nevinih", ali i da je "odgovornost prvenstveno u rukama onih koji su na vlasti".\n"Uvek smo bili spremni na ozbiljne razgovore o svim temama, pogotovo na one koji bi doveli do slobodnih izbora i oslobađanja medija i na taj način stvorili uslove za izlazak društva iz krize. Nažalost takvih razgovora nije bilo, pa čak ni na teme oko prevazilaženja ustavne, političke i ekonomske krize nakon pandemije koronavirusa", ocenjuje SzS.\nTakođe, saglasni su i sa mišljenjem Kostića da broj glasova "ne sme da bude alibi za sva postupanja kojima smo svedoci, a pogotovu ne za nasilje" i da to mora da važi za sve.\n"Posebno delimo utisak Kostića da su građani Srbije 'ostali bez demokratske kondicije i vere u institucije, u višepartijski politički život i smisao ličnog učešća u njemu' i očekuju da nam 'neko sa strane donese rasplet ili rešenje, jer od nas više ništa ne zavisi'. Smatramo to opasnim stanjem društva, jer nas to dovodi u osećaj podaništva i nečije kolonije", piše SzS.\nIstakli su da je baš zbog toga nužan i hitan dijalog vlasti i opozicije, "ali ne 'pro forme'.\nKostić: Urušavanje institucija ugrozilo demokratiju u Srbiji\nPredsednik Srpske akademije nauka i umetnosti (SANU) Vladimir Kostić napisao je u autorskom tekstu koji je objavljen pre dva dana da uviđa da je autoritarnost politike i urušavanje institucija ugrozilo demokratiju u Srbiji, do mere, kako je ocenio, da su građani ostali bez demokratske kondicije i vere u institucije, višepartijski politički život i smisao ličnog učešća u njemu.\nOn je u tekstu za nedeljnik NIN naveo da piše zato što ga uznemirava osećaj da društvo u Srbiji upravo ulazi u "spiralu nasilja".\nOcenio je da se politički diskurs u Srbiji uglavnom zasniva na negativnom otklonu od "drugog koji su pakao".\nGovoreći o preovlađujućoj političkoj atmosferi, Kostić je naveo da se "dugo i sa čudnovatom energijom obrušavamo na institucije i pojedince i potom se čudimo što je prostor oko nas prilično opustošen, sem prisustva političkih lidera koji će nas, kad već nema institucija i sistema, izvesti iz ćorsokaka".\nDodao je da svako lično "grupisanje vlasti i utiacja" po pravilu uzrokuje "imobilizaciju institucija i ličnosti, bekstvo od odgovornosti, nepreduzimanje i mentalnu lenjost, utapanje u beskrajne političke intrige" onih koji "kličući vođi pripremaju svoju apostazu".\n"Obožavanje, iskreno ili neiskreno, medveđa je usluga i samom vođi", ocenio je on.\nPrethodni tekstKon: Moglo je da bude manje preminulih, ne verujem da će drugi talas zahtevati vanredno stanje\nSledeći tekstNovih 68 slučajeva koronavirusa u Srbiji, preminula još jedna osoba


sdpsrbijepress – Strana 2 – SDP Srbije\nLjajić: Rast srpskog turizma duplo veći od proseka u EU\nPotpredsednik Vlade i ministar trgovine, turizma i telekomunikacija Rasim Ljajić istakao je da srpski turizam, kada je reč o stranim turistima, ostvaruje rast od 7,8 odsto, skoro duplo veći od proseka zemalja Evropske unije. Prema njegovim rečima, Srbija se približava broju od 10 miliona noćenja i to je ono što obeležava turizam 2019. godine. ,,Svakako [...]\nDržavna sekretarka u Ministarstvu trgovine, turizma i telekomunikacija Tatjana Matić, čestitala je nastavnicima koji su osvojili nagrade na konkursu „Digitalni čas“, na svečanom uručenju diploma u Skupštini grada Beograda, poručivši im da je njihova uloga od izuzetnog značaja u usmeravanju učenika u digitalnom okruženju. „Procene su da će čak 65% školske dece koja sada idu [...]\nPredsednik Socijaldemokratske partije Srbije prisustvovao na Kongresu Socijaldemokratske partije Nemačke (SPD) u Berlinu\nPredsednik Socijaldemokratske partije Srbije Rasim Ljajić prisustvovao je danas Kongresu Socijaldemokratske partije Nemačke (SPD) u Berlinu, na kojem je izabrano novo rukovodstvo te partije. Tom prilikom, Ljajić se na marginama Kongresa susreo sa članovima novog rukovodstva SPD, bivšim liderom te partije Martinom Šulcom, ministrom finansija Nemačke Olafom Šolcom i ministrom rada Hubertusom Heilom, kao i [...]\nZloupotreba državnih simbola i incident ispred Skupštine Srbije za svaku osudu\n" SDPS protivi se i najoštrije osudjuje zloupotrebu državne zastave. Ugrožavanje javnog reda i mira i promovisanje nasilja nisu I ne smeju biti sredstva političke borbe. Parlament je mesto dijaloga a izbori jedino mesto za odmeravanje snage i podršku gradjana" izjavila je danas narodna poslanica u Skupštini Nataśa Mihailović.\nTribinu na temu „Žene u politici“ koju je organizovao Forum žena Sandžačke demokratske partije, je obeležila velika posećenost, saradnja i zanimljiva diskusija govornica koja je ujedno privukla i veliku medijsku pažnju. Članice i funkcionerke Socijaldemokratske partije Srbije bile gošće koje su se obratile skupu. O politici i ženama, svaka sa različitog niova vlasti, drugačije sredine [...]\nLjajić učestvuje na Kongresu SPD u Berlinu\nPredsednik Socijaldemokratske partije Srbije (SDPS ) Rasim Ljajić učestvovaće kao gost na Kongresu Socijaldemokratske partije Nemačke (SPD), koji će se od 6. do. 8 decembra 2019. godine održati u Berlinu i na kojem će biti izabrano novo rukovodstvo SPD. Tokom boravka u Berlinu, Ljajić će se sastati sa liderima i predstavnicima brojnih partija socijaldemokratske orijentacije [...]\nPotpredsednik Vlade i ministar trgovine turizma i telekomunikacija Rasim Ljajić sastao se danas u Istanbulu sa predsednikom Turske Redžepom Tajipom Erdoganom, na marginama sednice Komiteta za ekonomsku i trgovinsku saradnju Organizacije islamske konferencije. Erdogan je tom prilikom istakao da će svi projekti o kojima se razgovaralo tokom njegove poslednje posete Srbiji biti realizovani u predviđenim [...]\nStopa nezaposlenosti u Srbiji prvi put otkako se meri pala ispod 10 odsto i iznosi - 9,5 odsto Direktor Nacionalne službe za zapošljavanje Zoran Martinović rekao je za RTS da ukoliko se zadrži trend pada nezaposlenosti, postoji realna mogućnost da se sledeće godine dostigne prosek EU od oko sedam odsto. „Vest o smanjenju nezaposlenosti raduje, [...]\nMinistar trgovine, turizma i telekomunikacija Srbije Rasim Ljajić otvorio je danas prvu javnu garažu na Kopaoniku, koja treba da reši problem saobraćajne preopterećenosti sa kojim se ovaj ski centar decenijama unazad suočava. Ljajić je, prilikom otvaranja te višespratne garaža za parking putničkih vozila sa 350 parking-mesta, rekao da se radi o kapitalnom projektu koji je [...]


Pravično suđenje - osnov modernog prava | VRANJSKE\n14.03.2020 11:37 » 24.03.2020 17:17\nPravo na pravično suđenje je pravo građanina utemeljeno odredbom člana 6. evropske Konvencije za zaštitu ljudskih prava i osnovnih sloboda, čulo se na još jednom predavanju o pravosuđu na jugu Srbije, koje se organizuje u Odboru za ljudska prava u Nišu.\nKako su predavači naglasili, tom odredbom je propisano da svako, tokom odlučivanja o njegovim građanskim pravima i obavezama ili o krivičnoj optužbi protiv njega, ima pravo na pravičnu i javnu raspravu u razumnom roku pred nezavisnim i nepristrasnim sudom, obrazovanim na osnovu zakona.\n- Presuda se izriče javno, ali se štampa i javnost mogu isključiti sa celog ili dela suđenja u interesu morala, javnog reda ili nacionalne bezbednosti u demokratskom društvu, kada to zahtevaju interesi maloletnika ili zaštita privatnog života stranaka, ili u meri koja je, po mišljenju suda, nužno potrebna u posebnim okolnostima kada bi javnost mogla da naškodi interesima pravde - čulo se na predavanju.\nGovoreći o ovoj temi, nekadašnja poverenica za zaštitu ravnopravnosti, dr Nevena Petrušić rekla je da u fokus razgovora treba staviti barijere u pristupu pravdi.\n- U prilici smo da eleboriramo sve te razne prepreke koje stoje na putu da pristupimo pravdi i da postupku možemo svi da sudelujemo, svako od nas pod jednakim uslovima. Bavili smo se i fizičkim barijerama, ali svakako i finansijskim barijerama, koje predstavljaju i jednu od glavnih prepreka. Imaću u vidu da je milion ljudi siromašno, i da je više od 50 odsto ljudi koji su funkcionalno nepismeni, što je takođe jedna važna okolnost. Fokus je na besplatnoj pravnoj pomoći, i kako do nje doći, kao i prva iskustva u primeni tog zakona - rekla je dr Petrušić.\nDr Nevena Petrušić redovna profesorka Pravnog fakulteta, Univerziteta u Nišu, na građanskopravnoj katedri. Obavljala je funkciju Dekana Pravnog fakulteta, Predsednika Saveta Pravnog fakulteta, Poverenika za ravnopravnost. Jedan je osnivača i aktulena uravnica Pravne klinike, a takođe je sertifikovana medijatorka. Autorka je brojnih monografija i naučnih članaka.\nNa predavanju je potencirano na osnovnom pravilu, da svako ko je optužen za krivično delo ima se smatrati nevinim sve dok se ne dokaže njegova krivica na osnovu zakona.\nUz to, svako ko je optužen za krivično delo ima pravo da u najkraćem mogućem roku, podrobno i na jeziku koji razume, bude obavešten o prirodi i razlozima za optužbu protiv njega, da ima dovoljno vremena i mogućnosti za pripremanje odbrane, da se brani lično ili putem branioca koga sam izabere ili, ako nema dovoljno sredstava da plati za pravnu pomoć, da ovu pomoć dobije besplatno kada interesi pravde to zahtevaju.\nVezano za pravično suđenje tu je svakako i pravo optuženih da ispituju svedoke protiv sebe ili da postigne da se oni ispitaju i da se obezbedi prisustvo i saslušanje svedoka u njegovu korist pod istim uslovima koji važe za one koji svedoče protiv njega, kao i da dobije besplatnu pomoć prevodioca ako ne razume ili ne govori jezik koji se upotrebljava na sudu.\nPravo na pravično suđenje Ustav Srbije propisuje članom 32., koji kaže da svako ima pravo da nezavisan, nepristrasan i zakonom već ustanovljen sud, pravično i u razumnom roku, javno raspravi i odluči o njegovim pravima i obavezama, osnovanosti sumnje koja je bila razlog za pokretanje postupka, kao i o optužbama protiv njega.\nVažno je istaći da se prava zajemčena ovom odredbom odnose na sve faze bilo krivičnog bilo parničnog postupka a ne samo na faze glavne rasprave odnosno glavnog pretresa kao i na postupak izvršenja parničnih i krivičnih odluka.\nO fokusu raspave bila je i tema prava na suđenje u razumnom roku, koje je sastavni deo prava na pravično suđenje kojim je utvrđena obaveza država da sistemski reše i kontrolišu dužinu trajanja postupka.\nNjegova suština leži u činjenici da se donošenjem sudskih odluka bez odlaganja štiti delotvornost i kredibilitet tih odluka kao i da se otkloni pravna nesigurnost koja se tiče prava čija se zaštita traži odnosno nesigurnost izazvana postojanjem konkretne krivične optužbe.\nNa kraju skupa govorio je i Dragan Đorđević iz Odbora za ljudska prava u Nišu, koji je nagasio da sistem besplatne pravne pomoći građanima Srbije nudi mogućnost da imaju ista prava bez obzira na svoje lično svojstvo.\n- Ovo je važan korak napred kada je naša zajednica u pitanju. Oni kojima je primarno potrebna pomoć u pravdi to i na ovaj način i ostariti. Žao mi je što su udruženja građana onemogućena da budu u kapacitetu, smatram da je to velika greška. Nadam se da ćemo u vremenu koje predstoji i primene zakona pokazati da je potrebna za besplatnu pravnoj pomoći velika u Srbiji i da je neophodno uključiti sve resurse u besplatnoj pravnoj pomoći - rekao Đorđević.\nDragan Đorđević je osnivač i predsednik Odbora za ljudska prava i jedan od osnivača i dugogodišnji koordinator Mreže Odbora za ljudska prava u Srbiji (CHIRIS). Takođe je i jedan od osvnivača Resurs centra Niš i Medija centra Niš) kao i dugogodišnji koorinator programskih aktvinosti i čan Upravnog odbora). Jedan je od osvnivača Koalicije protiv diskriminacije, kao i Regionalnog centra za manjine.\nZbog pandemije korona virusa još uvek je neizvesno kada će biti zakazano novo predavanje u okviru projekta „Jačanje kapaciteta za vladavinu prava - jug Srbije".\nProjekt oganizuje Odbor za ljudska prava u Nišu uz pomoć Fondacije za otvoreno društvo Srbije.\nJačanje kapaciteta za vladavinu prava\nRecko sve što izgubite ispod\n12:02 | 14.03.2020\nRecko sve što izgubite ispod 3 razlike možeš se radovati.Od euforije kako si sam se hvalio da između Dinama, kao prvoplasiranog do drugoplasiranog biće 14 bodova razlike mi se borimo za opstanak. Važno da je tebi i tvojoj porodici lepo. Primaš pare sa budžeta grada, nešto Vučko ubaci pa se opere. Lepo se živi. Nešto malo namesti i svi zadovoljni. Raja gleda utakmice i svi. Super se živi\nPogodio si čestitam 1:4\n17:28 | 15.03.2020\nSvega ti strucnjace\n18:50 | 14.03.2020\nNesko šta kažeš Osmani u\n17:18 | 15.03.2020\nNesko šta kažeš Osmani u pravu\nNe treba da pogadjam,\n21:10 | 15.03.2020\nNe treba da pogadjam, dovoljno treba procitati namere Recka. Recka sam dekodirao kao uredjajem ENIGMA


Preko 400 stanovnika Hostomela se vodi kao nestalo\nTanjug 6. aprila 2022. 18:26\nKIJEV – Ukrajinski ombudsman za ljudska prava Ljudmila Denisova saopštila je danas da se više od 400 stanovnika u gradu Hostomel vodi kao nestalo, nakon 35-dnevne okupacije od strane ruskih snaga, i pozvala se na izjave svedoka koji tvrde da su neki od njih ubijeni.\n„Više od 400 ljudi je nestalo za 35 dana okupacije u Hostomelu. Svedoci kažu da su neki ubijeni, a još uvek se ne zna gde se oni nalaze“, saopštila je ukrajinska zvaničnica.\nDenisova nije rekla koliko je ljudi možda ubijeno u Hostomelu, u blizini glavnog grada Kijeva, i nije navela nikakve direktne dokaze za svoje tvrdnje, kao ni ko su svedoci na koje se poziva i druge detalje, prenosi Rojters.\nRuske snage zauzele su Hostomel, koji se nalazi blizu aerodroma, ubrzo nakon invazije na Ukrajinu 24. februara, a ukrajinske vlasti ispituju druge izveštaje o navodnim ruskim zločinima, uključujući i grad Buču, u blizini prestonice Kijeva.\nKremlj je saopštio da su optužbe da su ruske snage počinile ratne zločine ubijajući civile u Ukrajini, uključujući i Buču, „monstruozan falsifikat“ koji ima za cilj da okleveta rusku vojsku, navodi Rojters.\nIran: Uhapšeno 10 osoba nakon urušavanja zgrade


Vijeće ministara BiH bit će potvrđeno za 15-ak dana - Visokoin.com\nVijeće ministara BiH bit će potvrđeno za 15-ak dana\nPredsjedavajući Vijeća ministara BiH Vjekoslav Bevanda danas je sastankom u Banjoj Luci s predsjednikom SNSD-a Miloradom Dodikom završio konsultacije o sastavu Vijeća ministara, za koji očekuje da, u skladu s dogovorom „šestorke“ i koordinacijom uspješno funkcioniše u narednom periodu, a nakon zvaničnog potvrđivanja.\nIzrazivši zadovoljstvo obavljenim konsultacijama, Bevanda je podsjetio da dogovor šetorice lidera najačih stranaka, koji je prethodio njegovom imenovanju, jasno precizira šta je neophodno uraditi da bi se deblokirali određeni procesi u BiH.\n„Politički stavovi su dogovoreni i treba ih poštovati“, kazao je Bevanda na pres-konferenciji navodeći da Vijeće ministara treba slijediti taj dogovor, tražiti kompromis i uvažavati stavove svih strana.\nPredsjednik SNSD-a Milorad Dodik je kazao da će novi saziv Vijeća ministara biti potvrđen za 15-ak dana, a da u međuvremenu budu završena i pitanja dogovorena na sastanku „šestorke“ o usvajanju zakona o popisu i o sistemu državne pomoći.\n“Dogovor je bio da, ukoliko sve nije riješeno, ništa nije riješeno, ali sam uvjeren da neće biti zastoja”, kazao je i naveo da se sva ta pitanja mogu završititi u tom periodu.\nDodik je, na pres-konferenciji nakon 30 minuta razgovora s Bevandom, kazao da smatra da postoji značajan nivo saglasnosti o prioritetima Vijeća ministara u kojem SNSD kandidira za ministarska mjesta Nikolu Špirića i Sredoja Novića.\nNije želio da potvrdi imena kandidata SNSD-a za zamjeničke funkcije u Vijeću ministara.\nDodik je upoznao Bevandu i o stavovima SNSD-a i SDS-a da zatraže ukidanje Suda i Tužilaštva BiH, što će biti parlamentarna inicijativa tih dviju stranaka krajem ove i naredne sedmice.\n„Važno je da smo zajednički konstatovali da će se poštovati Ustav BiH, kao i zakoni te da će se zajednički raditi na donošenju mjera iz oblasti ekonomije, u čemu je Bevanda stručnjak i imaćemo olakšanu situaciju“, rekao je Dodik koji uspjeh Vijeća ministara upravo vidi ukoliko se pozabavi ključnim ekonomskim pitanjima u skladu sa svojim nadležnostima, što podrazumijeva, kaže, i koordinaciju s nižim nivoma vlasti.\nHitno je potrebno, kazao je, deblokirati plaćanje po osnovu inoduga te tu navodi da su mu „nerazumljivi pojedini stavovi“, pri čemu je optužio SDA da posredstvom svog zamjenika ministra finansija pokušava da „blokira“ cijelu situaciju.\n“Što se tiče Dragana Vrankića, on to očigledno čini izvan strukture HDZ-a i djeluje unilateralno, tako da čekamo imenovanje i on tu više neće biti problem”, tvrdi Dodik, komentirajući različite stavove o budžetu i privremenoj odluci o finansiranju, koji su usvojeni i to treba biti poštovano, bez obzira na “te pojedince”.\nOd Bevande očekuje da se Vijeće ministara i tim pitanjem pozabavi, ukoliko ono i ranije ne bude riješeno te navodi da pred BiH predstoji završetak usvajanja zakona popisa i državne pomoći te pitanja po presudi „Sejdić-Finci“ da bi BiH mogla aplicirati za statust kandidata u EU.\nPredsjednik SNSD-a je rekao da će podržati evropski put BiH, uz koordinaciju koja je, po njemu neophodna, pri čemu bi se u to pitanje uključili svi nivoi vlasti.\n„Bevandu čeka mnogo posla i napora i nadam se da ćemo imati određene pomake“, zaključio je Dodik.


23.12.2021. – Kruševac PRESS\nMinistarka pravde Maja Popović predstavila je poslanicima listu 37 javnih tužilaca koji se biraju na mandat od šest godina. Za Više javno tužilaštvo u Kruševcu bira se Bratislav Petrović, dok je za Osnovno javno tužilaštvo u Kruševcu…\nU petak, 24. decembra, u 13 sati svečano će biti otvorene prostorije Gradskog odbora Kruševac i Povereništva za Rasinski okrug Ruske stranke. Prostorije Ruske stranke nalaze se u Tržnom centru Milinijum, u ulici Majke Jugovića. Ruska…\nGradski odbor Stranke slobode i pravde izdao je saopštenje povodom reakcije JKP "Kruševac" na kritike u vezi postavljanja novogodišnje rasvete. U SSP smatraju da "obraćanje menadžmenta JKP "Kruševac" saopštenjem za javnost, koje je pisano…


Naslovna Sport Fudbal Dres na poklon\nFudbaler Saša Ivković ne zaboravlja matični klub „Krila Krajine“\nStandardni član aktuelnog prvaka Slovenije „Maribora“, fudbaler Saša Ivković, ne zaboravlja „Krila Krajine“ – klub u kome je načinio prve fudbalske korake.\nPre subotnje prvenstvene utakmice koju su Krila Krajine odigrala na svom stadionu sa „Radničkim 1918“ iz Ratkova, upriličena je predaja dresa Maribora u kome je Saša nastupao, igrajući u kvalifikacijama za Ligu Evrope.\nDres je kapitenu bačkopalanačke ekipe Aleksandru Markoviću, u Sašinom odsustvu, uručio njegov otac Rajko i sam nekada fudbaler, a danas fudbalski trener.\n– „Konzerviraćemo“ dres koji nam je Saša poklonio, kako bi što duže trajao i kako bi nas sećao na jednog od najboljih izdanaka našeg kluba, koji sa ponosom i poštovanjem stalno ističe da je iz „Krila“ krenuo u fudbalski svet u kome će, verujemo, još dugo ostati na njegovo, ali i naše zadovoljstvo, kaže Vojislav Knežević, predsednik FK „Krila Krajine“.\nSaša Ivković je nakon „Krila Krajine“ igrao u „ČSK Pivari“ iz Čelareva, beogradskim klubova „Partizanu“ i „Voždovcu“, a od zimus nastupa za šampiona Slovenije „Maribor“. Saša je svojeveremeno bio član i omladinske reprezentacije Srbije do 19 godina.\nPrethodni tekstKuva se ovčiji kotlić\nSledeći tekstNove kazne u srpskim školama, stupio na snagu društveno korisni rad


"Polako počinjem da verujem da možemo da obuzdamo ovu neman", rekao je danas na redovnoj konferenciji za medije epidemiolog Predrag Kon i to je prvi put od kako smo ušli u borbu sa opakim korona virusom, da je jedan stručnjag dao optimistične prognoze.\nSrbija ulazi u 19. dan teške borbe sa pošesti kakva je korona virus. U toj borbi nije sama, pošto istu bitku bije praktično cela planeta. Međutim, ovo je prvi dan u kom smo mogli čuti optimistične prognoze našeg eminentnog epidemiologa, profesora doktora Predraga Kona izgvorene na redovnoj konferenciji za medije na kojoj se svakodnevno u isto vreme građani obaveštavaju o novim podacima.\nGovoreći o merama koje su dosad preduzete, ali i novim strategijama ustanovljenim nakon niza sastanaka sa stručnjacima koji su prekjuče iz Kine doputovali u Srbiju, po prvi put govori se o pobedi koju će Srbija odneti u mučnoj borbi sa korona virusom, a sve zahvaljujući novom pristupu.\nMinistar zdravlja Zlatibor Lončar objasnio je na početku konferencije da je tokom konsultacija sa stručnjacima iz Kine doneta nova odluka da će sve osobe koje su bile u kontaktu sa zaraženom, biti testirane na COVID 19.\n- Prelazimo u to da mi napadamo virus, da ga identifikujemo i da se borimo sa njim - kazao je odlučno Lončar i pojasnio da to podrazumeva i da će pojedini domovi zdravlja od sada imati poseban objekat koji će predstavljati male "korona centre" u kojima će se prvo testirati svi koji sumnjaju da su inficirani, te da će testovima biti podvrgnut mnogo veći broj ljudi nego što je to bio slučaj do sada.\nSrbija ulazi u novu rundu borbe sa korona virusom\nNe treba zaboraviti da je pored ove nove metodologije, sa stručnjacima iz Kine stigla i oprema neophodna za ovu borbu, ali da je svakako iskustvo koje lekari iz najmnogoljudnije zemlje sveta imaju iza sebe - neprocenjivo.\n- Mislim da se sada javlja dodatna motivacija, makar to osećam od svojih saradnika. Naći ćemo način da motivišemo kolege iz domova zdravlja da se uključe sa malim "korona centrima", tu će dolaziti ljudi da se testiraju, da pitaju. Kojom će se brzinom oni formirati, videćemo, ali svaki dan je važan. Mislim da je realno da na celoj teritoriji Srbije budu podignuti za nedelju dana. Polako počinjem da verujem da možemo ovu neman da obuzdamo - rekao je Kon. Ministar zdravlja Zlatibor Lončar kazao je zatim da ga lično raduje to što je kazao doktor Kon.


Trese se Španija: Premijera sateruju u ćošak zbog Katalonije - Sputnjik Srbija\n20:20 11.02.2019 Preuzmite kraći link\nProteste, na kojima je u nedelju tražena Sančezova ostavka, organizovale su konzervativne opozicione stranke Narodna partija i Građani, uz podršku krajnje desničarske partije Voks.\nPodsetimo, Sančezova socijalistička Vlada predložila je prošlog utorka razgovore s liderima Katalonije kako bi se rešila kriza u toj španskoj pokrajini, ali su pregovori u petak prekinuti, jer oni ne odustaju od svog zahteva da se održi referendum o nezavisnosti Katalonije.\nKako za Sputnjik ocenjuje Rajko Petrović, saradnik Instituta za evropske studije, na do sada najvećim protestima protiv španskog premijera okupilo se oko 200.000 ljudi, a na njihovom čelu bila su tri glavna lidera opozicije — Pablo Kasado, Albert Rivera i Santjago Abaskal.\n„Postoje dva osnovna zahteva koja su ih povezala i naterala da izađu na ulicu. To je na prvom mestu želja da se prekinu bilo kakvih pregovori sa postojećom katalonskom vlašću, koja nedvosmisleno iskazuje svoje pretenzije da Katalonija dobije samostalnost. Takođe, tu je i želja opozicije da se odmah raspišu novi parlamentarni izbori, što je možda i glavni pokretač ovih protesta, s obzirom na to da je Pedro Sančez prošle godine po dolasku na vlast obećao da će ih posle nekoliko meseci raspisati“, ukazuje Petrović.\nMeđutim, on podseća da je predsednik španske Vlade pre nekih mesec dana rekao da nema nameru da raspiše izbore i da planira da ostane na vlasti do kraja mandata 2020. godine, što je verovatno presudilo da njegovi protivnici krenu u proteste.\nPetrović napominje da je opozicija nakon regionalnih izbora u Andaluziji pokazala da je spremna da se ujedini kako bi se socijalisti zbacili sa vlasti, a ovim poslednjim protestima su, kako navodi, tu želju samo potvrdili.\n„Nezadovoljstvo u Španiji je izuzetno veliko, jer se prvi put u istoriji nove španske demokratije desilo da je na vlast došao neko iz partije koja na prethodnim izborima nije osvojila najveći broj glasova. Naime, nepisano pravilo u španskom političkom životu je da ona partija koja osvoji najviše glasova formira Vladu i daje svog premijera. Sa druge strane, Pedro Sančez u španskom Parlamentu ima podršku katalonskih i baskijskih separatističkih partija, što dodatno iritira špansku javnost, koja je izuzetno osetljiva po pitanju Katalonije“, primećuje Petrović.\nPrema njegovoj oceni, ukoliko španski premijer ne raspiše vanredne parlamentarne izbore, protesti će bivati sve veći i masovniji, čime će opozicija, na kraju, verovatno naterati Sančeza da ipak raspiše izbore.\nIako je Sančezu podrška Katalonaca u Parlamentu u ovom trenutku neophodna, Rajko Petrović smatra da su tvrdnje opozicije da je španski premijer spreman da prizna nezavisnost te pokrajine — preterane.\n„Možda bi on, u krajnjoj liniji, pristao na reformu Ustava i federalizaciju Španije, gde bi Katalonija bila jedna federalna jedinica i možda bi se eventualno usudio na to da Kataloncima prizna status naroda u Španiji, koji za sada imaju samo Španci. Međutim, javnost je sve više iritirana neodlučnošću premijera, koji je rekao da ne želi da u Kataloniji ponovo primeni Član 155 i da se ponovo uspostavi vladavina postojećeg ustavnog poretka Španije i u Kataloniji, odnosno da se toj pokrajini oduzme autonomija“, smatra Petrović.\nPodsetimo, protesti u Španiji su održani uoči početka suđenja bivšim liderima Katalonije, koji se suočavaju sa kaznom do 25 godina zatvora zbog pobune i zagovaranja nezavisnosti Katalonije.\nKatalonija, Španija, protesti


250 migranata napustilo barake u centru Beograda\nOko 250 migranata prihvatilo je da se premeste iz baraka na autobuskoj stanici i da se prebace u prihvatne centre u Obrenovcu i Krnjači, kao i u druge centre širom Srbije.\nNjih su danas posetili ministri Nebojša Stefanović, Aleksandar Vulin i Zoran Đorđević kao i gradonačelnik Beograda Siniša Mali.\nMinistar Vulin je tom prilikom rekao da su na inicijativu predsednika Vlade uvećani napori da se migrantima koji su sami odlučili da ostanu u barakama, još jednom razgovara i ponudi bolji smeštaj.\nMigranti, koji su se nalazili u hladnim, neuslovnim barakama kod autobuske stanice prihvatili su poziv da se premeste u prihvatni centar, a Vulin kaže da svako od njih ko se nalazi na neuslovnom prostoru, tamo se nalazi isključivo na svoju odgovornost.\n- Nijedan od ovih migranata nije bez ponude da ode u naše odgovarajuće prihvatne centre u kojima ima dovoljno mesta. Za svakog ima mesta, svakom smo ponudili mesto i nastavićemo baš tako da se ponašamo - naglasio je Vulin.\nRekao je i da je ove zime bilo promrzlih i umrlih migranata u Grčkoj, Bugarskoj, ali nijednog u Srbiji.\n- Daćemo sve od sebe da se to i ne desi - rekao je Vulin.\nOn je ponovio da država neće povećavati broj ljudi u centrima, ali će raspoređivati prihvatne kapacitete kako bi migranti imali mogućnost da udobnije i komotnije provedu i ovu zimu.\n- Sada pripremamo odgovarajući prihvatni centar u Obrenovcu, znači da možemo da rasteretimo i Krnjaču, neke druge centre i da tim ljudima pružimo mogućnost da zajedno sa gradom Beogradom, MUP-om, obezbedimo sve da se osećaju dobro. Kapaciteti su sasvim dovoljni za svakog od ovih ljudi, a naravno, raspoređeni su po čitavoj zemlji, ne mogu biti samo u Beogradu i ne treba da budu samo u jednom gradu - rekao je Vulin.\nMinistar unutrašnjih poslova Nebojša Stefanović rekao je da država vodi računa o svim izbeglicama i migratima već dve, tri godine i da iz tog razloga želi da premesti migrante iz neuslovnih baraka u centre širom zemlje, u kojima će imati dobre uslove dok se ne procesuiraju njihovi zahtevi za azil ili omogući dalje putovanje.\nStefanović je rekao da barake kod autobuske stanice u Beogradu nisu smeštaj koji Srbija nudi migrantima, da su oni tu svojom voljom, a da državne institucije zapravo žele da ih zamole da pređu u objekte Ministarstva rada i Komesarijata za izbeglice.\n- Mi molimo migrante da nam dozvole da im pružimo normalne uslove, da vodimo računa o njima. Imali smo priliku da vidimo da su neki pokušavali da predstave kako se o migrantima ne brine dovoljno i kako žive u neuslovnim uslovima, kao da ih je država smestila ovde. Nastavićemo da budemo dobri domaćini i na inicijativu premijera Aleksandra Vučića hoćemo da svakog migranta izmestimo sa ulica, jer mislimo da po ovako hladnom vremenu nema prostora da bilo koji čovek bude na ulicama grada - istakao je Stefanović.\nŠef UNHCR-a u Srbiji Hans Fridrih Šoder rekao je za Tanjug da je ovo drugi dan kako je vlada ponudila migrantima i izbeglicama koji žive u barakama prevoz do boljeg smeštaja.\nAutobusi, kaže Šoder, prevoze oko 200 ljudi, koji su se saglasili da idu u prihvatni centar u Obrenovcu, a podršku akciji daju UNHCR i nevladine organizacije.\n"ZMIJE SE SADA BUDE IZ ZIMSKOG SNA" Posle dva ujeda ljudi u strahu: Ove tri vrste su najotrovnije u Srbiji, a njihovi ujedi ostavljaju DOŽIVOTNE POSLEDICE po zdravlje\nKAKO SMO UŠLI U GRČKU Prošli smo Evzoni sa dva dokumenta i jednim formularom bez QR koda\nPosle sedam sati puta i isto toliko sati spavanja, bolje reći čekanja u kolima na Evzoniju ekipa "Blica" ostvarila je cilj - ušla je u Grčku! Pored strpljenja i čeličnih živaca za to su joj bili potrebni pasoš, serifikat o vakcinaciji i famozni PLF formular.


DDD usluge – Eko Flash\nPreduzeće EKO FLASH svojim klijentima nudi sve DDD usluge na jednom mestu. Bilo da su u pitanju industrijski objekti, poslovni prostor, kancelarije, ugostiteljski objekti, hoteli, kuće ili stanovi, od nas možete očekivati vrhunski kvalitet usluga. Koristimo preparate renomiranih proizvođača, atestirane u skladu sa preporukama nadležnog ministarstva. Naše poslovanje je usklađeno sa HACCP standardom.\nMisija EKO FLASH-a je da klijentima budemo pouzdan partner pružajući usluge i proizvode visokog kvaliteta uz primenu najboljih svetskih tehnologija, stalnu brigu o zaštiti životne sredine, zaštite zdravlja ljudi i bezbednosti svih zaposlenih.


Dodik uručio Poltavčenku Orden Republike Srpske na lenti – mojKontakt portal – Radio Televizija Kontakt\nDodik uručio Poltavčenku Orden Republike Srpske na lenti\nPredsjednik Republike Srpske Milorad Dodik uručio je danas u Banjaluci gubernatoru Sankt Peterburga Georgiju Poltavčenku Orden Republike Srpske na lenti za naročite zasluge u razvijanju i učvršćivanju privredne saradnje i političkih odnosa Srpske i Rusije.\nDodik je Orden Poltavčenku uručio nakon sastanka u Banjluci, kojem je prisustvovala premijer Srpske Željka Cvijanović, kao i ambasador Rusije u BiH Petar Ivancov, šef Predstavništva Srpske u Moskvi Duško Perović, te gradonačelnik Banjaluke Igor Radojičić.\nGeorgij Poltavčenko je izuzetno važna politička ličnost, veoma visokog rejtinga u Rusiji, a njegova posjeta Republici Srpskoj je značajna politička poruka za grad Banjaluku i Srpsku.\nPredsjednik Republike Srpske Milorad Dodik ocijenio je saradnju sa Sankt Peterburgom kao odličnu i obimnu, uz mogućnost proširenja i na izgradnju elektrana i u oblasti zdravstva, te najavio dolazak delegacije Sankt Petregburga u Banjaluku 22. septembra na otvaranje sjevernog krila Univerzitetskog kliničkog centra Srpske.\nDodik je, nakon sastanka u Banjaluci sa gubernatorom Sankt Peterburga Georgijem Poltavčenkom, rekao novinarima da se traga za novim oblicima saradnje.\nGubernator Poltavčenko rekao je da je došao u Banjaluku radi nastavka dobre saradnje i najavio da će sutra biti potpisan memorandum o izgradnji kaskada hidroelektrana.\n“Dobro je da se dobri prijateljski odnosi pretoče u dobre političke i ekonomske odnose”, istakao je Poltavčenko.\nNakon Poltavčenka, u posjetu Srpskoj stiže i ministar spoljnih poslova Rusije Sergej Lavrov, koji će prisustvovati osveštanju temelja srpsko-ruskog hrama i duhovno-kulturnog centra u Banjaluci, ali ne 17. septembra kako je ranije bilo najavljeno, već 21. ovog mjeseca. Ministarstvo inostranih poslova BiH je potvrdilo da je Lavrov prolongirao posjetu. Nezvanično, Lavrov ne želi da putuje dok ne dobije spisak nepoželjnih državljana Rusije za koji imaju informacije da postoji u BiH.\nDesetak banjalučkih ulica biće privremeno bez struje u petak\nOdržan 172. skup “Pravda za Davida” u centru Banjaluke


Bez štetnih posledica požara u „Kemisu“ - Glas Podrinja\nAnaliza Gradskog zavoda za javno zdravlje Beograd\nPočetkom februara u fabrici „Kemis“ na Mišaru izbio je požar što je izazvalo zabrinutost meštana, kao i nadležnih institucija u gradu, zbog osnovne delatnosti preduzeća, reciklaže sekundarnih sirovina, plastične ambalaže. Mišarci su u više navrata protestovali tražeći da se fabrika zatvori i iseli zbog bojazni od štetnih materija emitovanih tokom i nakon požara.\nKako bi se utvrdilo da li postoje negativne posledice po zdravlje ljudi, životnu okolinu Grad Šabac je zatražio proveru analizu vode, vazduha i zemljišta.\nNačelnik gradske uprave Milan Vasić ističe da je Grad Šabac u sradnji sa meštanima i predstavnicima MZ Mišar doneo odluku da angažuje nezavisnu instituciju koja bi na osnovu uzoraka sprovela istraživanje.\n-Pored lokalnih i republičkih inspekcijskih nadzora koje smo imali, angažovan je Zavod za javno zdravlje Beograd, kao nezavisna institucija, kako bismo se uverili u ispravnost i kvalitet zemljišta, vazduha i vode. Na sastanku sa predstavnicima MZ, Zavoda predstavili smo rezultate kako bismo otklonili sve sumnje koje eventualno postoje, a vezane su za negativne faktore nastale nakon požara u fabrici - rekao je Vasić i dodao da su neophodne provere urađene u dogovoru sa meštanima Mišara, posebno kada je reč o lokacijama gde su uzimani uzorci za analizu.\nAnalize je uradio Gradski zavod za javno zdravlje Beograd i dobijeni parametri pokazuju da ne postoje odstupanja kada je kvalitet vode, vazduha i zemljišta u pitanju.\n-Izvršili smo uzorkovanje i analizu pet uzoraka zemljišta, dva uzorka kako bi izmerili kvalitet vazduha, a proverena je i voda iz bunara. Rezultati pokazuju da nema direktnog i utvrđenog zagađenja koje bi se dovelo u vezu sa požarom koji se odgodio u februaru u pogonu fabrike "Kemis". Postoje izvesna odstupanja u nekim parametrima zemljišta, ali to se ne može direktno dovesti u vezu sa nastalim požarom i kasnijim uticajima - predstavio je dr Dragan Pajić iz Gradskog zavoda za javno zdravlje Beograd.\nSastanku na kom su prezentovani rezultati analize prisustvovali su predstavnici Gradske uprave, MZ Mišar i Gradskog zavoda za javno zdravlje Beograd.


Finansije - Opcija - Part 5\nUPRKOS KRIZI: Svih 36.000 zaposlenih u "Poršeu" i ove godine od kompanije će dobiti velike bonuse\nPRVI POTEZ NOVOG DIREKTORA: Odlukom Darka Banjca, Banja Mlječanica diže kredit od 2,5 miliona KM\nPoslanik DNS-a u Narodnoj skupštini Republike Srpske i direktor Banje Mlječanica Darko Banjac, nakon nepuna dva mjeseca od imenovanja na tu funkciju pokrenuo je proceduru kojom ovu zdravstvenu ustanovu planira zadužiti za 2,5 miliona maraka, saznaje Capital. U planu je da kredit, kako navodi,...\n„Majstori“ umanjivanja faktura, štimanja i neizdavanja računa i prilično zastario sistem koji to omogućava. Otprilike tako ekonomisti ocjenjuju postojeću fiskalizaciju u Srbiji koja je u fazi izmjena i uvođenja novog, onlajn sistema, kakav je u planu i u Republici Srpskoj. Istovremeno,...\n„Arcelor Mittal Prijedor“ priznao je utaju poreza transfernim cijenama i sve utvrđene obaveze platio Poreskoj upravi Republike Srpske (PURS). Kompletna dokumentacija u tom predmetu utaje poreza dostavljena je Ministarstvu unutrašnjih poslova RS, otkriva Capital. Naime, Studija transfernih...\nBrzo širenje koronavirusa u mnogim zemljama predstavlja veliki izazov za njihov zdravstveni sustav. Prema svim realnim scenarijima, ogroman broj ljudskih života bit će izgubljen, dijelom i zbog nemogućnosti pružanja odgovarajuće intenzivne njege svim pacijentima kojima je potrebna. To je...\nORIGINALNO: Francuski biznismen predlaže državi da proda "Mona Lizu" za 50 milijardi evra\nOsnivač kompanije “Fabernovel” Stefan Distinguin predlaže da Francuska proda sliku Mona Lize za 50 milijardi evra. Na taj način bi nadoknadila novac koji je izgubila zbog pandemije koronavirusa, rekao je on u jednom od svojih intervjua. Distinguin je objasnio kako će gubici biti vrlo...\nZaposleni u UniCredit Bank Bank Banja Luka u okviru internog programa zajedničkog doniranja s ciljem pomoći najranjivijim kategorijama društva, pogođenim posljedicama pandemije COVID-19 za samo nekoliko dana uspjeli su prikupiti iznos od 35.000 KM. Od čega je 15.000 KM prikupljeno od ličnih...\nHOLANDIJA: Akcionari ugašenog "Jukosa" zaplijenili imovinu dvije ruske državne firme\nAkcionari ugašenog ruskog naftnog giganta Jukosa saopštili su da su zaplijenili u Holandiji imovinu dva poznata proizvođača votke, u kojima kontrolu ima ruska država, što je njihov najnoviji potez da od Moskve, kako kažu, naplate 57 milijardi dolara odštete. Zapljena prava na robne marke...\nKANADA: Pred bankrotom 40 odsto malih preduzeća, za osam miliona nezaposlenih 1.400 dolara mjesečno\nKanadska vlada će do kraja avgusta nastaviti isplaćivati do 75 odsto plata radnicima u pojedinim preduzećima, očekujući povećan broj stečaja s obzirom da se otvaranje ove zemlje odvija sporo. – Vlasnici preduzeća, neka vam ova objava ulije povjerenje. Molim vas, vratite svoje zaposlene...\nSituacija izazvana pojavom virusa korona u BiH negativno je uticala na brojne privredne grane, ali ne i na promet cigareta i ostalih duvanskih proizvoda, već on, zapravo, bilježi rast. Kako nam je potvrđeno, u martu ove godine, Uprava za indirektno oporezivanje (UIO) BiH izdala je akcizne...\nVrijednost prodaje poljoprivrednih proizvoda na zelenim pijacama u Republici Srpskoj u martu bila je 876.148 KM, što je za 20,2 odsto manje nego u februaru, podaci su Republičkog zavoda za statistiku. Najveći promet u martu na zelenim pijacama od 265.934 KM ostvaren je prodajom povrća, koje...\nStrana 5 od 49...2345678...


Danas počinje rekonstrukcija pruge Beograd-Pančevo - www.lobi-info.rs\nBojan K. 25. marta 2014., 09:19 4.2k Views\nDanas počinje rekonstrukcija pruge Beograd-Pančevo - 2014\nDanas počinje modernizacija i rekonstrukcija pruge Beograd-Pančevo, finansirana ruskim kreditom od 800 miliona dolara. Elektrifikacijom će biti povećana propusna moć pruge a brzine vozova će se povećati na 120 kilometara na čas.\nRekonstrukcija i modernizacija pruge Beograd-Pančevo, kao i izgradnja i elektrifikacija drugog koloseka od Pančevačkog mosta do stanice „Pančevo glavna“ počeće danas.\nProjekat obuhvata i rekonstrukciju postojećeg koloseka i infrastrukture u stanicama „Krnjača“, „Ovča“, „Pančevački most“, „Krnjača most“ i „Sebeš“, ukljućujući i most preko reke Tamiš, dve stanice, dva stanična perona, jednu ukrsnicu, vučnu podstanicu „Pančevo“ i ranžiranu stanicu „Krnjača“.\nJP „Železnice Srbije” još prošle godine je potpisalo ugovor sa kompanijom „RŽD Internešnal” kako bi se ralizovao projekat modernizacije pruge, koji će se finansirati iz ruskog državnog kredita vrednosti 800 miliona dolara.\nKredit je dobijen sa rokom otplate na deset godina, grejs periodom od četiri godine i godišnjom kamatom od 4,1 %.\nSvečanosti početka radova u Pančevu, kako je najavljeno, prisustvovaće predsednik Srbije Tomislav Nikolić, predsednik Vlade Ivica Dačić, ruski ambasador u Srbiji Aleksandar Čepurin, ministar saobraćaja Aleksandar Antić i njegov ruski kolega Maksim Sokolov, predsednik ruskih državnih železnica Vladimir Jakunjin i direktor Železnica Srbije Dragoljub Simonović.\nVrednost projekta za prugu od Beograda do Pančeva, duge oko 15 kilometara iznosi oko 69 miliona evra, od čega je 60 miliona evra obezbeđeno ruskim kreditom, dok je ostatak obezbedila Srbija. Radovi bi trebalo da budu završeni do 2016. godine.\nPrethodna objava Raspevane zvezdice napunile „tli“ godine\nSledeća objava Učenici „Sremca“ nagrađeni na konkursu „Prljavo ili čisto – nije isto“


0\tOctober 9, 2020 6:55 pm\nGotovo 1 od 5 stanovnika Čikaga koji su poslali uzorke krvi istraživačima Northwestern University testirani su pozitivno na antitela na koronavirus koji uzrokuje COVID-19, prema preliminarnim rezultatima tekuće studije.\nTa stopa zaraze od 20% veća je nego što su naučnici predviđali na osnovu ranijih istraživanja, rekla je dr Elizabeth McNalli, direktorka Centra za genetičku medicinu Medicinskog fakulteta Univerziteta Northvestern Feinberg. Jedna studija drugih istraživača testirala je bolničke radnike iz čitavog regiona Čikaga i pronašla antitela u manje od 5%.\nNajnoviji projekat, nazvan Skrining za antitela na koronavirus u susedstvu (SCAN), ispituje stope infekcije u pet parova susednih čikaških poštanskih brojeva, gde su se stope prethodno prijavljenih slučajeva COVID-19 uveliko razlikovale. Iako se istraživanje nastavlja, McNalli je rekao da je urađeno dovoljno ispitivanja da bi se izvukli neki početni zaključci.\nStudija SCAN, pokrenuta krajem juna, imala je za cilj da testira oko 3.000 ljudi u 10 čikaških poštanskih brojeva, a do sada je analizirano više od 1.000 testova, rekao je McNalli. Istraživači otkrivaju neke razlike u stopama izloženosti među poštanskim brojevima, ali su rekli da treba prikupiti više rezultata ispitivanja pre nego što donesu bilo kakve zaključke.


Republika / Komentari / Ovi horoskopski znaci su teški za osvajanje, a kad to uspete, voleće vas do kraja života!\n09:23Vujoševićev sud: Da li Partizan doneo pravu odluku? 09:08Ružić: Jedinstveni birački spisak zaključen u ponoć! 08:56Stanisavljević: Narod želi odgovornu vlast, a to je politika Aleksandra Vučića! 08:53Trik koji će vaše omiljeno piće ohladiti za 2 minuta 08:47GRADSKO VEĆE MINEAPOLISA PRELOMILO: Donose istorijske promene, OVO policija više neće smeti da radi! 08:39Noć u Beogradu: Dve saobraćajke, povređeni hitno zbrinuti! 08:34Sergej Trifunović: Sporazum sa narodom je napravljen da bi se Đilas i Jeremić sprečili da ponovo prave iste svinjarije na vlasti! 08:33Slobodno navalite na njih: Pečurke čuvaju zdravlje mozga 08:24Bolsonaro preti izlaskom Brazila iz SZO, razlog LEK ZA KORONAVIRUS! 08:06DANAS SU LETNJE ZADUŠNICE: Ovo su narodni običaji koje vernici treba da ispoštuju za oprost grehova!\nLjubav i stupanje u vezu bili su dovoljno komplikovani i bez aplikacija za upoznavanje, a danas se večna ljubav uglavnom smatra pojavom koja je deo prošlosti.


Završena konferencija "Kako brže u Evropu" - Klix.ba\nZavršena konferencija "Kako brže u Evropu"\n23.10.2009. u 17:04\nPoduzetnici žele raditi, širiti aktivnosti, izvoziti, ali to nisu u mogućnosti zbog različitih pravila i propisa i treba nešto učiniti za poslovne ljude jer su oni uvijek okrenuti budućnosti, izjavio je danas u Sarajevu generalni sekretar BusinessEurope Philippe De Buck.\nOn je na konferenciji za novinare po završetku radne konferencije „Kako brže u Evropu“ poručio da proces pridruživanja EU zahtijeva disciplinu, ali da će se napori na kraju isplatiti.\nČlanica Evropskog parlamenta Doris Pack je kazala da nepostojanje jedinstvenog tržišta u BiH otežava investiranje, a bez investicija nema radnih mjesta.\n„Treba biti više angažmana naših kolega u parlamentu da bi se vlade primorale da barem donesu neke zakone koji će olakšati investicije. Procedure u BiH, posebno u FBiH, teške su zbog odlučivanja na više nivoa vlasti. Ako se BiH želi pridružiti EU, političari moraju raditi na tome da se to izmijeni“, dodala ja Pack.\nDomaćin konferencije „Kako brže u Evropu“, koja je održana u četvrtak i petak u Sarajevu, bila je Asocijacija poslodavaca BiH.\nKonferencija je okupila poslovne ljude BiH, zapadnog Balkana i EU, te predstavnike vlasti BiH, kao i političke i diplomatske predstavnike.\nCilj konferencije bio je podrška bh. poslovnoj zajednici u usklađivanju prema evropskim strandardima i prilagođavanje novim uslovima na tržištu.\nZnačajnu podršku organizaciji skupa pružilo je Udruženje poslodavaca Slovenije (ZDS).\nPredsjednik tog udruženja i potpredsjednik BusinessEurope Borut Meh naglasio da je saradnja među poduzetnicima i njihovim asocijacijama veoma dobra.\nPo njegovim riječima, Slovenija je to iskazala dobrom ekonomskom saradnjom i s dosta velikim investicijama u privredu BiH.\nMeh je dodao da se robna razmjena između BiH i Slovenije dosta uravnotežila, čemu su doprinijeli, ne političari već privrednici, koji su našli zajednički jezik.\nDirektor Asocijacije poslodavaca BiH Alija Remzo Bakšić je naglasio da je legislativa u BiH često neadekvatna i zastarjela i neusklađena sa zahtjevima tržišne ekonomije i EU.\n„U skladu sa sporazumom CEFTA, nemamo uspostavljene institucije za kontrolu kvaliteta i certifikaciju proizvoda, pa zbog toga postoje određeni problemi prilikom izvoza naših proizvoda u EU i zemlje okruženja“, kazao je Bakšić.\nOn je, između ostalog, ukazao na probleme nepostojanja dijaloga između vlasti, poslodavaca i sindikata na državnom nivou, te neusklađenu legislativu između entiteta.\n„To bi trebalo što prije otkloniti i mi ćemo učiniti sve da inicijativama i pritiskom kroz institucije sistema postignemo taj cilj“, dodao je Bakšić.\nBusinessEurope je renomirano udruženje koje okuplja poslodavce iz EU s ciljem provedbe reformi koje će osigurati ekonomski rast i otvaranje novih radnih mjesta, integracije evropakog tržišta, te transparentnost, efikasnost i funkcionalnost EU.\nZbog prijetnje policijskom službeniku uuhapšen G. T.\n23.10.2009. u 17:06\nPolicija oduzela narkotička sredstva i pištolj\n23.10.2009. u 17:02


David Guetta predvodi najjači Sea Dance do sad – Bankar.me\nFebruary 21, 2019 CRNA GORA, SVE VIJESTI, ZANIMLJIVOSTI Leave a comment\nPublika u Crnoj Gori imaće jedinstvenu priliku da vidi francuskog superstara koji je najzaslužniji za revoluciju muzičke industrije sa početka ove decenije, kada je elektronska muzika postala vodeći muzički pravac, a didžejevi najveće svjetske zvijezde. O tome govori i činjenica da je Guetta ujedno i jedan od najpopularnijih svjetskih izvođača sa nevjerovatnih 11 milijardi Youtube pregleda i preko 100 miliona fanova na društvenim mrežama.\nSpisak muzičara sa kojima je Guetta sarađivao uključuje najveća imena u istoriji popularne kulture, kao što su David Bowie, Rihanna, Snoop Dogg, Sia, Nicky Minaj, Avicii i brojni drugi. On je jedini DJ koji je prodao vrtoglavih 50 miliona albuma i singlova, a dobitnik je i brojnih vodećih muzičkih nagrada, kao što su dva Gremija, te priznanja koja dodeljuju Billboard, MTV, DJ Mag i brojni drugi.\nSea Dance je prošle godine na plaži Buljarica okupio gotovo 50.000 posjetilaca iz cijelog svijeta, što ga je odvelo u samo finale borbe za najbolji evropski festival! U utorak, 5. marta, tačno u podne, samo za najbrže, stiže i veoma ograničen kontigent prvih i najpovoljnijih ulaznica za novi Sea Dance po poklon cijeni od samo 19.99 eura, koja će biti aktuelna samo 24h, odnosno da kraja zaliha.\nPOJMOVIprihodi od Sea Dance festivala Sea Dance Budva sea dance david guetta\nPrevious Brišite sa kompjutera brojeve kartica i lične podatke\nSljedeći Bill Gates: Porezi za bogate bi trebalo da budu mnogo veći


SZO: Kovid-19 pokazao potrebu za UN više od bilo koje krize od Drugog svetskog rata – RTV SUNCE Arandjelovac\nHome » Svet » SZO: Kovid-19 pokazao potrebu za UN više od bilo koje krize od Drugog svetskog rata\nTedros je rekao da SZO, kao „ponosna članica porodice UN“ ima tri ključne poruke za članice svetske organizacije.\n„Prvo, pandemija mora da nas motiviše da udvostručimo način da ostvarimo Ciljeve održivog razvoja, umesto da postane izgovor što ne ih ne ispunjavamo. Drugo, moramo da se odmah pripremimo za sledeću pandemiju. I treće – moramo da pomerimo nebo i zemlju da bismo obezbedili jednaki pristup dijagnostici, lekovima i vakcinama“, poručio je generalni direktor SZO.\nPredsednik Donald Tramp prošlog meseca je najavio da će SAD imati vakcinu za koronavirus „pre kraja godine ili možda ranije“. Eksperti kažu da su ponekad potrebne decenije da se razvije, testira i dokaže da je vakcina bezbedna pre nego što se da pacijentima. Međutim, postoje velike nade da će se udruženim međunarodnim naporima efikasna vakcina proizvesti u nekom trenutku tokom sledeće godine.\n„Cilj nam je da do kraja 2021. imamo dve milijarde doza vakcine“, rekao je .\nPrema njegovim rečima, investiranje u Covax ima smisla, pošto će pomoći da se „pandemija stavi pod kontrolu, spasu životi, ubrza ekonomski oporavak i osigura da je trka do vakcine kolaboracija a ne takmičenje. Ovo nije humanitarna pomoć, ovo je u najboljem interesu svake zemlje“.\nPrethodna: Ibrahimović dva puta u metu, Milan bolji od Bolonje\nSledeća: Priština: Kosovo i SAD potpisali sporazum o podsticanju investicija


14. Festival duvan čvaraka - Valjevo\nPosted by: REDAKCIJA VALJEVSKA POSLA in Valjevo 3. October 2019.\tComments Off on 14. Festival duvan čvaraka\nPovodom održavanja tradicionalnog 14. Festivala duvan čvaraka, juče je u Maloj sali Skupštine grada održana konferencija za novinare. Predsednik Organizacionog odbora festivala Nikola Radojičić najavio je predstojeću manifestaciju i rekao da se može očekivati bogat kulturno – umetnički program. Prijavljeno je preko 200 učesnika prodajne izložbe i 92. ekipe koje će učestvovati u pravljenju šoder i duvan čvaraka.\n„Želim da Vas pozdravim ispred Saveta stalne manifestacije grada Valjeva i Festivala duvan čvaraka. Već drugi put za redom se organizuje dva dana na platou Centra za kulturu, odnosno na Keju reke Kolubare. Ispred Turističke organizacije Valjevo mogu da kažem da je ove godine velika zainteresovanost za učestvovanje. Pripremili smo turističku šetnju gradom i određene popuste koje putnici u okviru akcije „Kupi kartu i ostvari popust“ mogu ostvariti u mesarama, slobodan ulaz u Narodnom muzeju, Modernoj galeriji i sve to uz pratnju vodiča. Potrudili smo se da medijski promovišemo festival i očekujemo veliku posećenost“, rekla je direktorka Turističke organizacije Valjevo Ana Marković.\nU subotu je predviđeno otvaranje takmičenja u spravljanju valjevskih šoder čvaraka u 12 časova, nakon čega će uslediti kulturno – zabavni program, koncert Danice Krstić, „Dvojka fest“ – takmičenje u igranju narodnog kola kao i dodela priznanja najboljim takmičarima valjevskih šoder čvaraka. Poslednjeg dana vikenda od 12 časova predviđen je kulturno – zabavni program, svečano otvaranje 14. Festivala duvan čvaraka, koncert Radiše Trajkovića – Đanija i na samom kraju ove manifestacije, dodela priznanja najboljim majstorima 14. Festivala duvan čvaraka.\nPovodom 14. Festivala duvan čvaraka u Valjevu, u saradnji sa „Srbija vozom“, Turističkom organizacijom Valjevo i gradom Valjevom, organizovaće se posebni vozovi koji će polaziti iz stanice Topčider. U subotu će saobraćati voz „Romantika“, a u nedelju novi savremeni voz „Štadler“.\nAkcija“Srbija voza” povodom valjevskog Festivala duvan čvaraka – “Kupi kartu i ostvari popust”\nCentar za kulturu Valjevo Čvarkijada festival duvan čvaraka Turistička organizacija Valjevo Valjevo\t2019-10-03\nTagged with: Centar za kulturu Valjevo Čvarkijada festival duvan čvaraka Turistička organizacija Valjevo Valjevo\nPrevious: ” Starija grupa = jesenja trupa “\nNext: Sergej Trifunović poručio u Valjevu: “Potrebni su nam novi ljudi u politici”


Lepe vesti za šampiona Srbije! - Sportske novosti\nNaslovna Fudbal Novosti Fudbal Lepe vesti za šampiona Srbije!\nLepe vesti stižu za prvaka Srbije, koji je juče savladao belgijski Gent u gostima, rezultatom 0:2. Osim što je evropsko proleće “nadomak ruke”, fudbaleri su sebi obezbedili lakši put ka grupnoj fazi evropskih takmičenja ubuduće, kako ka Ligi šampiona, tako i ka Ligi Evrope.\nTrenutno je Crvena Zvezda na 52. mestu UEFA liste, iznad Bašakšehira, APOEL-a i Ludogoreca, a posle 4 meča ima 9 bodova, što je više od sezone 2017/18, koja je bila najuspešnija, kada su crveno-beli osvojili 8 bodova.\nŠta to u praksi znači? Ako Zvezda odbrani titulu, biće povlašćena u prvom, drugom i trećem kolu kvalifikacija za Ligu šampiona u sezoni 2021/22. U svakom slučaju, lepe vesti za aktuelnog prvaka zemlje, kao i za srpski fudbal.\nPrethodni tekstGlenon startuje prvi put još od 2017. godine\nSledeći tekstProblem za “Karamele”


Gradjevinski fakultet: Sve linije i stanice su pogrešne u pogrešno projektovanom metrou\nBeta 14. oktobra 2021. 09:50\nGradjevinski fakultet Univerziteta u Beogradu saopštio je danas da ima niz primedbi na predvidjena rešenja beogradskog metroa koja mogu stati u zaključak – „ako sednete u progrešno projektovan metro, sve linije i stanice biće pogrešne“.\nOvaj fakultet smatra da „treba zaustaviti ishitrenu realizaciju projekta, ažurirati sve ulazne podatke i pristupiti izradi inoviranovog Generalnog projekta i Nacrta plana, u koji će biti uključene sve domaće relevantne naučne i stručne institucije.\n„Imajući u vidu značaj ovog projekta za grad Beograd i Republiku Srbiju, kao i vrednost same investicije, Gradjevinski fakultet je sa primedbama upoznao i najviše državne organe“, navedeno je u saopštenju.\nKako se dodaje saopštenje je izdato, jer većini medija nije bilo omogućeno da prisustvuju nedavnoj javnoj sednici Komisije za planove skupštine grada Beograda o Nacrtu plana generalne regulacije šinskih sistema u Beogradu.\nDekan Vladan Kuzmanović na sednici je istakao da je namera Gradjevinskog fakulteta da ukaže na brojne nedostatke predloženog rešenja, sa jedinim ciljem da gradjani Beograda i svi budući korisnici metroa dobiju sistem koji će imati smisla i rešiti što veći deo nagomilanih saobraćajnih problema.\n„Ključ problema nastao je još prilikom definisanja projektnog zadatka, odnosno ulaznih podataka za Smartplan. Projektni zadatak je dokument koji sastavlja investitor – u ovom slučaju taj posao je vodio Grad Beograd – u kome se definiše posao projektanata i planera“, upozorio je Kuzmanović.\nPrema njegovim rečima ulaznim parametrima za izradu Smartplana, gradska uprava zacrtala je delove grada koje treba razvijati: Makiško polje, Hipodrom, Luka Beograd, Ada Huja, Blok 18 i Blok 26 – i tako „direktno predefinisao koridor prve linije metroa“.\nDodaje se da je prioritetnu liniju usvojila Komisija za metro koja je potvrdila i listu glavnih urbanističkih projekata koje projektanti, moraju da uzmu u obzir prilikom studije o metrou.\n„Rezultat je rešenje metro sistema u kojem se kao jedan od osnovnih načela ističe odblokiranje kapitalne vrednosti zemljišta u vlasništvu grada, odnosno zarada od novonastale vrednosti zemljišta u budućnosti, dok načela koja se odnose na postojeće saobraćajne probleme nisu ni pomenuta“, upozorio je Kuzmanović, preneto je u saopštenju.\nDekan Gradjevinskog fakulteta ocenio je da bi rešenje metroa bilo suštinski drugačijeje da je gradska uprava kao ulazne podatke za Smartplan definisala kriterijume: smanjenje saobraćajnih problema, prelazak sa individualnih putovanja automobilima na metro ili skraćenje prosečne dužine putovanja.\nOn je naveo da je Nacrt plana generalne regulacije šinskih sistema u Beogradu uradjen je na osnovu Smartplana i Generalnog projekta, „bez kritičkog preispitivanja ova dva dokumenta“.\n„Na kraju, dekan Kuzmanović je istakao da Grad Beograd uopšte i nije nadležan za objekte poput metroa, odnosno da je prekršen član 133. Zakona o planiranju i izgradnji, po kome posao projektovanja i izgradnje metroa, već od nivoa Generalnog projekta sa prethodnom studijom opravdanosti, mora da vodi Ministarstvo gradjevinarstva, saobraćaja i infrastrukture“, naveo je Gradjevinski fakultet.